Downloaded from YTS.MX
Official YIFY movies site: YTS.MX
1942 ಬಾಂಬೆ
ಪೊಲೀಸ್
ಇದು ಬಾಂಬೆ ಪೊಲೀಸ್.
ಎಲ್ಲರೂ ಶಾಂತಿಯುತ ರೀತಿಯಲ್ಲಿ ಹೊರಗೆ ಹೆಜ್ಜೆ ಹಾಕಬೇಕು.
ಖಾಲಿ ಕೈಯಲ್ಲಿ.
ಯಾರಾದರೂ ಬುದ್ಧಿವಂತಿಕೆಯಿಂದ ವರ್ತಿಸಲು ಪ್ರಯತ್ನಿಸಿದರೆ,
ಅವರ ಉಳಿದ ಜೀವನವನ್ನು ಕಂಬಿಗಳ ಹಿಂದೆ ಕಳೆಯುತ್ತಾರೆ.
ಎಲ್ಲರೂ ಎಚ್ಚರಿಕೆಯಿಂದ ನಿಧಾನವಾಗಿ ಹೊರಗೆ ಬನ್ನಿ.
ಇದೆಲ್ಲವೂ ನಿಮ್ಮ ಸುರಕ್ಷತೆಗಾಗಿಯೇ.
ನಮ್ಮ ಕೆಲಸದಲ್ಲಿ ಯಾವುದೇ ಅಡ್ಡಿ ಉಂಟು ಮಾಡಬೇಡಿ.
ಶಾಂತಿ ಕಾಪಾಡಿ.
ಏ ವತನ್ ಮೇರೇ ವತನ್
- 25ಕ್ಕೆ 25 ಕೂಡಿದರೆ ಎಷ್ಟು? - ಐವತ್ತು!
- ಈಗ ಅರ್ಥವಾಯಿತಲ್ವಾ? ಒಳ್ಳೆಯದು! - ಹಾಂ!
ಮಕ್ಕಳೇ, ಇದು ನಮ್ಮ ಉಪ್ಪು.
1930 ಸೂರತ್
ಗಾಂಧೀಜಿಯವರ ಸಲಹೆಯನ್ನು ಅನುಸರಿಸಿ, ನಮ್ಮ ಸ್ವಂತ ಕೈಗಳಿಂದ ನಾವು
ಉಪ್ಪಿನ ಸತ್ಯಾಗ್ರಹ ಚಳುವಳಿಯಲ್ಲಿ ಈ ಉಪ್ಪು ತಯಾರಿಸಿದ್ದೇವೆ.
ಮೇಷ್ಟ್ರೇ, ಆದರೆ ಗಾಂಧೀಜಿ ಯಾಕೆ ಹೀಗೆ ಹೇಳಿದರು?
ಉಷಾ, ನೀನು ಕೇಳಿದ ಬುದ್ಧಿವಂತ ಪ್ರಶ್ನೆಗಾಗಿ ಎರಡು ಪೊಟ್ಟಣಗಳು ನಿನಗೆ.
ಮಕ್ಕಳೇ, ಬ್ರಿಟಿಷರು ನಮ್ಮನ್ನು ಅವರ ಗುಲಾಮರೆಂದುಕೊಂಡಿದ್ದಾರೆ.
ಆದ್ದರಿಂದ ಗಾಂಧೀಜಿ ಅಸಮಾಧಾನಗೊಂಡು ಹೇಳಿದರು, "ಬ್ರಿಟಿಷರು ಹಾಳಾಗಿ ಹೋಗಬಹುದು" ಅಂತ.
ನಂತರ ಧ್ವಜ ಹಿಡಿದು ಉಪ್ಪಿನ ಸತ್ಯಾಗ್ರಹ ಪ್ರಾರಂಭಿಸಿದರು.
ನೋಡಿ, ಇಲ್ಲಿ ಮಕ್ಕಳಿದ್ದಾರೆ.
ಮಹಾತ್ಮ ಗಾಂಧಿಯವರಿಗೆ ಜಯವಾಗಲಿ!
ಮೇಷ್ಟ್ರಿಗೆ ಹೊಡೆಯಬೇಡಿ!
ಮಹಾತ್ಮ ಗಾಂಧಿಯವರಿಗೆ ಜೈ! ಮಹಾತ್ಮ ಗಾಂಧಿಯವರಿಗೆ ಜೈ!
ಸರ್!
ಅವರಿಗೆ ಹೊಡೆಯಬೇಡಿ.
ದಯವಿಟ್ಟು ನನ್ನ ಮೇಷ್ಟ್ರಿಗೆ ಹೊಡೆಯಬೇಡಿ.
ವಂದೇ ಮಾತರಂ.
- ಅಪ್ಪ! - ಪೊಲೀಸರಿಂದ ಒದೆ ತಿಂದು ಬಂದಿದ್ದಾಳೆ.
ಇವಳು ಈಗ ಭಯೋತ್ಪಾದಕಿ.
ಅಮ್ಮ, ಬ್ರಿಟಿಷರು ಕೆಟ್ಟ ಜನ.
ಅವರು ನನ್ನ ಮೇಷ್ಟ್ರಿಗೆ ಹೊಡೆದರು.
- ಮತ್ತು ನನಗೆ. - ಬಾ.
- ಇಲ್ಲಪ್ಪ!
ಅಪ್ಪ. ಅಪ್ಪ, ದಯವಿಟ್ಟು.
ನಿಮ್ಮಪ್ಪ ನ್ಯಾಯಾಧೀಶ.
- ಅದನ್ನು ಯೋಚಿಸಬೇಕಿತ್ತು. - ಅಪ್ಪ, ದಯವಿಟ್ಟು!
- ಅವಳ ಆಹಾರ ಕಳುಹಿಸಿ. - ಅಪ್ಪ, ಬಾಗಿಲು ತೆರೆಯಿರಿ! ಅಪ್ಪ!
ಅಪ್ಪ!
ಇವು ಸೈಬೀರಿಯಾದ ಕೊಕ್ಕರೆಗಳು.
ಸೈಬೀರಿಯಾದಿಂದ ಇಲ್ಲಿಗೆ ಹಾರಿ ಬರುತ್ತವೆ, ಹಿಮಾಲಯದ ಶಿಖರವನ್ನು ದಾಟಿ.
ನನಗೂ ಹಾರಲು ಇಷ್ಟ, ಅಪ್ಪ.
ರೆಕ್ಕೆಗಳನ್ನು ಎಲ್ಲಿಂದ ತರುತ್ತೀಯಾ?
ನಿನಗೆ ರೆಕ್ಕೆಗಳಿಲ್ಲದಿದ್ದರೆ ಏನು?
ನಿನಗೆ ಇಡೀ ಜಗತ್ತೇ ಇದೆ.
- ರೇಡಿಯೋ? - ಹೌದು.
ಲಂಡನ್ನಿಂದ ತರಿಸಿದೆ, ನಿನಗಾಗಿ.
ಈಗ ಪ್ರಪಂಚದ ಎಲ್ಲಾ ಸುದ್ದಿ ಮತ್ತು ಹಾಡುಗಳು ನಿನ್ನ ಬಳಿಗೆ ಹಾರಿ ಬರುತ್ತವೆ.
ರೆಕ್ಕೆಗಳು.
1942 ಬಾಂಬೆ
ನಮಗೆ ನ್ಯಾಯ ಬೇಕು!
- ನಮಗೆ ನ್ಯಾಯ ಬೇಕು! - ನಮಗೆ ನ್ಯಾಯ ಬೇಕು!
ಬಾಂಬೆಯಲ್ಲಿ ಸೇನಾಡಳಿತ ಹೇರಲಾಗಿದೆ.
ಬ್ರಿಟಿಷ್ ಅಧಿಕಾರಿಯ ಜೀಪ್ ನಮ್ಮ ಪುಟ್ಟ ಹುಡುಗಿಯ ಮೇಲೆ ಹರಿದಿದೆ.
ಬ್ರಿಟಿಷರು ಎಲ್ಲಿಯವರೆಗೆ ನಮ್ಮ ಮೇಲೆ ದಬ್ಬಾಳಿಕೆ ಮಾಡುತ್ತಿರುತ್ತಾರೆ?
ನಾವು ಎಲ್ಲಿಯವರೆಗೆ ಸಹಿಸಿಕೊಳ್ಳುತ್ತಾ ಇರುತ್ತೇವೆ?
ಬ್ರಿಟಿಷರೇ, ದೌರ್ಜನ್ಯ ನಿಲ್ಲಿಸಿ!
ದೌರ್ಜನ್ಯವನ್ನು ನಿಲ್ಲಿಸಿ!
- ಬ್ರಿಟಿಷರೇ, ದೌರ್ಜನ್ಯ ನಿಲ್ಲಿಸಿ! - ದೌರ್ಜನ್ಯವನ್ನು ನಿಲ್ಲಿಸಿ!
- ನಮಗೆ ನ್ಯಾಯ ಬೇಕು! - ನಮಗೆ ನ್ಯಾಯ ಬೇಕು!
- ಬ್ರಿಟಿಷರೇ, ದೌರ್ಜನ್ಯ ನಿಲ್ಲಿಸಿ! - ದೌರ್ಜನ್ಯವನ್ನು ನಿಲ್ಲಿಸಿ!
- ಬ್ರಿಟಿಷರೇ, ದೌರ್ಜನ್ಯ ನಿಲ್ಲಿಸಿ! - ದೌರ್ಜನ್ಯ ನಿಲ್ಲಿಸಿ!
ಬಲ್ಬೀರ್!
ಭಯದಲ್ಲಿ ಎಲ್ಲರೂ ಜವಾಬ್ದಾರಿ ಮರೆತುಬಿಡುತ್ತಾರೆ.
ನೀನು ಇಂದು ಸರಿಯಾದ ಕೆಲಸ ಮಾಡಿದೆ.
ಈಗ ದೇಶಕ್ಕಾಗಿ ಹೆಚ್ಚಿನ ಜವಾಬ್ದಾರಿ ಹೊರುವ ಸಮಯ ಬಂದಿದೆ.
ನಾಳೆ ಬೆಳಿಗ್ಗೆ ಕಾಂಗ್ರೆಸ್ ಆಫೀಸಿಗೆ ಬನ್ನಿ.
- ಜೈ ಹಿಂದ್. - ಜೈ ಹಿಂದ್.
- ಜೈ ಹಿಂದ್! - ಜೈ ಹಿಂದ್!
ನ್ಯಾಯಮೂರ್ತಿ ಹರಿಪ್ರಸಾದ್
ಪ್ರಧಾನಮಂತ್ರಿ ವಿನ್ಸ್ಟನ್ ಚರ್ಚಿಲ್ ಈ ದಿನ ಗ್ರೇಟ್ ಬ್ರಿಟನ್ನನ್ನು ಹುರಿದುಂಬಿಸಿದರು.
ಚರ್ಚಿಲ್ ಎಲ್ಲಿಗೆ ಹೋದರೂ, ಯುದ್ಧದಲ್ಲಿ ಹೋರಾಡಿ ಗೆಲ್ಲಲು ವಿಶ್ವಾಸ
ಮತ್ತು ಆತ್ಮಸ್ಥೈರ್ಯ ತುಂಬಿದರು.
ತಮ್ಮ ಜನಪ್ರಿಯ ವಿ ಆಕಾರದ ಸಿಗಾರ್ ಇರುವ ಚರ್ಚಿಲ್
ದರ್ಶನಕ್ಕಾಗಿ ಸಾವಿರಾರು ಮಂದಿ ರಸ್ತೆಗಳಲ್ಲಿ ನೆರೆದರು.
- ಚರ್ಚಿಲ್-- -"ನಾವು ಕಡಲತೀರಗಳಲ್ಲಿ ಹೋರಾಡೋಣ."
ಚರ್ಚಿನ್ ಸದನದಲ್ಲಿ ಕೊಟ್ಟ ಭಾಷಣ ಈಗಲೂ
ಪ್ರಪಂಚದೆಲ್ಲೆಡೆ ಪ್ರತಿಧ್ವನಿಸುತ್ತಿದೆ.
ಇಂಗ್ಲೆಂಡಿನಲ್ಲಿ ಕುಳಿತುಕೊಂಡು ಚರ್ಚಿಲ್ ನಮಗೆ ಇಲ್ಲಿ ಪ್ರೇರಣೆ ಕೊಡುತ್ತಿದ್ದಾರೆ.
ಚರ್ಚಿಲ್ ನಮ್ಮನ್ನು ಜಪಾನಿಯರು ಮತ್ತು ಜರ್ಮನ್ನರಿಂದ ರಕ್ಷಿಸಿದ್ದಾರೆ.
ಮತ್ತೆ ಶುರು ಮಾಡಿದರು, ಚರ್ಚಿಲ್'ನ ಗುಣಗಾನ.
ಉಷಾ, ಎರಡು ನಿಮಿಷ ಇರು.
ಇಷ್ಟೊತ್ತು ಕಾದಿದ್ದು ಈಗ ಬಂತು ನೋಡು!
ನನ್ನ ಸ್ಥಾನಕ್ಕೆ ಸರಿಹೊಂದುವ ಅಧಿಕೃತ ಕಾರನ್ನು ಸರ್ಕಾರ ನನಗೆ ನೀಡಿದೆ.
ಇಲ್ಲಿಯವರೆಗೆ, ನಾನು ಕೇವಲ ನ್ಯಾಯಾಧೀಶನಾಗಿದ್ದೆ, ಈಗ ನಾನು ಜಡ್ಜ್ "ಸಾಹೇಬ".
ಒಮ್ಮೆ ನೋಡು.
ಮೂರು ಜನ ಆರಾಮವಾಗಿ ಹಿಂದೆ ಕುಳಿತುಕೊಳ್ಳಬಹುದು.
ಏನು ನೋಡುತ್ತಿದ್ದೀಯಾ? ಬಾ!
ಚರ್ಚಿಲ್'ನ ಗುಲಾಮ ಚರ್ಚಿಲ್'ನ ಕಾರನ್ನು ಒಬ್ಬರೇ ಆನಂದಿಸಲಿ.
ಉಷಾ!
ಅಪ್ಪ ಆಯ್ಕೆ ಮಾಡಲು ಒತ್ತಾಯಿಸುತ್ತಾರೆ.
ಮತ್ತು ಈಗ...
ಈಗ ಅವರು ಬ್ರಿಟಿಷರ ಪರವಾಗಿ ನಿಂತಾಗ, ನಾನು ಅವರ ಪರವಾಗಿ ಹೇಗೆ ನಿಲ್ಲಲಿ?
ನೀನು ಹೇಳೋದು ಸರಿಯೇ.
ಆದರೆ ನಾನು ಅಪ್ಪನ ಮನಸ್ಸನ್ನು ಮುರಿದೆ.
ನನಗೇನು ಗೊತ್ತಿತ್ತು,
ಸರಿಯಾದ ಕೆಲಸ ಮಾಡುವುದು ನೋವುಂಟು ಮಾಡುತ್ತದೆ ಅಂತ.
ಹೇ!
ನನಗೆ ಅಷ್ಟೊಂದು ಧೈರ್ಯವಿಲ್ಲ.
ನೀನು ನನ್ನ ಪಕ್ಕವಿರಲು ಬಯಸುವಂತೆ ಮಾಡುವುದು ನನ್ನ ಧೈರ್ಯವೇನಾ?
ಅದು ಕೂಡ ಒಂದು ಕಾರಣ,
ನಿನ್ನ ಪಕ್ಕದಲ್ಲಿ ಇರಲು ಬಯಸಲು.
ನೀವು ಏನು ಮಾಡಬೇಕೆಂದು ನಾನು ನಿಮಗೆ ಹೇಳುವ ಮೊದಲು,
ಸ್ವಾತಂತ್ರ್ಯ ಪಡೆಯಲು ನೀವು ಏನು ಮಾಡಬಹುದು ಎಂದು ನೀವು ನನಗೆ ಹೇಳಿ.
ಬಲ್ಬೀರ್ ಜಿ, ನನ್ನ ತಂದೆಗೆ ಆಭರಣ ವ್ಯಾಪಾರವಿದೆ,
ಆದ್ದರಿಂದ, ಚಂದಾ ಸಂಗ್ರಹಿಸಬಲ್ಲೆ.
ನಾನು ಸಾಹಿತ್ಯ ಓದುವೆ,
ಆದ್ದರಿಂದ, ನಿಮಗೆ ಎಲ್ಲಾ ರೀತಿಯ ಬರವಣಿಗೆಯಲ್ಲಿ ಸಹಾಯ ಮಾಡಬಲ್ಲೆ.
ನಾನು ವೈದ್ಯಕೀಯ ವಿದ್ಯಾರ್ಥಿ, ಆದ್ದರಿಂದ, ನಿಮಗೆಲ್ಲರಿಗೂ ನನ್ನ ಸಹಾಯ ಬೇಕಾಗುತ್ತದೆ.
ಅದು ಸಂಪೂರ್ಣ ನಿಜ.
ಫಹಾದ್?
ನನ್ನ ದೇಶಕ್ಕಾಗಿ ಸಾಯಬಲ್ಲೆ.
ನಾನೂ ಕೂಡ.
- ನೀನೂ ನನ್ನೊಂದಿಗೆ ಸಾಯಲು ಬಯಸುವೆಯಾ? - ಹೌದು.
- ಸಾಯುವಲ್ಲಿ ನಿನ್ನೊಂದಿಗೆ ಸ್ಪರ್ಧಿಸುತ್ತೇನೆ. - ನಂತರ--
- ಹೇ, ಸ್ವಲ್ಪ ತಡೆಯಿರಿ! - ಬಲ್ಬೀರ್ ಜಿ,
ಉಷಾ ಮತ್ತು ಫಹಾದ್ ಎಂತಹ ಸ್ನೇಹಿತರು ಎಂದರೆ
ಮೊದಲು ಸಾಯಲು ಮರಣದಂಡನೆಕಾರರೊಂದಿಗೆ ಕೂಡ ಹೋರಾಡುತ್ತಾರೆ.
ಇದು ದೊಡ್ಡ ಸ್ಪರ್ಧೆಯೇ.
ನೀವಿಬ್ಬರೂ ನಿಜವಾದ ಗಾಂಧಿವಾದಿಗಳು.
ನಮ್ಮ ದೇಶಕ್ಕಾಗಿ ನಾವು ಒಬ್ಬರ ಪ್ರಾಣ ತೆಗೆಯಲು ಸಾಧ್ಯವಿಲ್ಲ,
ಆದರೆ ನಮ್ಮ ಜೀವ ತ್ಯಾಗ ಮಾಡಬಹುದು.
ಈಗ ಬ್ರಿಟಿಷ್ ಭಯೋತ್ಪಾದನೆ ಯಾವ ಹಂತ ತಲುಪಿದೆಯೆಂದರೆ,
ನಿಮ್ಮ ಜೀವ ತೆಗೆಯಲು ಯಾವಾಗ ಗುಂಡು ಹಾರಿಸಲಾಗುವುದೆಂದು
ಯಾರಿಗೂ ಗೊತ್ತಿಲ್ಲ.
ಮತ್ತೆ ಕೆಲಸ ಶುರು ಹಚ್ಚಿಕೊಳ್ಳೋಣ.
ದೊಡ್ಡ ಕ್ರಾಂತಿಗಳೂ ಸಣ್ಣ ಉಪಕ್ರಮಗಳಿಂದಲೇ ಶುರುವಾಗುತ್ತವೆ.
ಇಂಜಿನಿಯರ್ ಮುದ್ರಣಾಲಯದಿಂದ ಕಾಂಗ್ರೆಸ್ ಲಘು ಸುದ್ದಿಪತ್ರಿಕೆ,
ಶೀರ್ಷಿತ ಪತ್ರಹಾಳೆ ಇತ್ಯಾದಿ ಎತ್ತಿಕೊಂಡು, ಅವನ್ನು ನಮ್ಮ ಗೋದಾಮಿಗೆ ತಲುಪಿಸಿ.
ಇಷ್ಟು ದೊಡ್ಡ ಮಾತುಗಳನ್ನಾಡಿ, ಕಾಮತ್ ಜಿ ಸಣ್ಣ ಕೆಲಸಕ್ಕೆ ಹಾಕಿದ್ದಾರೆ.
ಕ್ರಾಂತಿ ಶುರು ಮಾಡಲು ಬಂದು ಈಗ ಭಿತ್ತಿಪತ್ರಗಳನ್ನು ಹಂಚುತ್ತಿದ್ದೇವೆ.
ಎಂಥ ಒಳ್ಳೆ ಗಾಡಿ ಅಲ್ವಾ?
ಒಂದು, ಎರಡು, ಮೂರು, ನಾಲ್ಕು.
ಬೇಹುಗಾರಿಕೆಯೇ?
- ಇಲ್ಲ! - ಇಲ್ಲ.
ನಾವು ಕಾಂಗ್ರೆಸ್ ಆಫೀಸಿನವರು.
ಫಿರ್ದಾಸ್, ಅವರಿಗೆ ತೊಂದರೆ ಕೊಡಬೇಡಿ.
- ಬನ್ನಿ, ನೃತ್ಯ ಮಾಡೋಣ. - ಬನ್ನಿ.
- ನೀವು ಆನಂದಿಸುವಿರಿ.
ನಾನು ಈ ಹಾಡನ್ನು ಬರೆದಿದ್ದೇನೆ.
ನಾನು ಅದನ್ನು ಸಂಯೋಜಿಸಿದ್ದೇನೆ, ಹಾಡಿದ್ದೇನೆ, ಮತ್ತು ರೆಕಾರ್ಡ್ ಕೂಡ ಮಾಡಿದ್ದೇನೆ.
ಸರಿಯೇ?
ನಮ್ಮನ್ನು ಅನುಸರಿಸಿ!
ಅವಳನ್ನು ತಿರುಗಿಸು!
ಹೇ, ಎಲ್ಲಿಗೆ ಹೋಗುತ್ತಿರುವೆ?
ಇದೆಲ್ಲಾ ಏನು?
ಇದು
ನನ್ನ ಸಂಗೀತ ರೇಡಿಯೋ ಕೇಂದ್ರದ ಮರಣೋತ್ತರ ಪರೀಕ್ಷೆ.
ಎರಡನೇ ಮಹಾಯುದ್ಧ ನಡೀತಿದೆ
ಮತ್ತು ಬ್ರಿಟಿಷರು ಖಾಸಗಿ ರೇಡಿಯೋ ಕೇಂದ್ರಗಳನ್ನು ನಿಷೇಧಿಸಿದ್ದಾರೆ.
ಹಾಗಾಗಿ ಈ ಕೊಲೆ ಮಾಡಬೇಕಾಯಿತು.
ರಾಮ್ ಮನೋಹರ್ ಲೋಹಿಯಾ ಜೈಲಿನಿಂದ ಬಿಡುಗಡೆ ಆಗಿದ್ದಾರೆ.
ಅವರು ಡಾ. ರಾಮ್ ಮನೋಹರ್ ಲೋಹಿಯಾ.
ಹೊಸ ಪೀಳಿಗೆಯಲ್ಲಿ ಲೋಹಿಯಾಗೆ ಸಾಟಿಯೇ ಇಲ್ಲ.
ಏಕೆ, ಫಹಾದ್?
ಏಕೆ ಎಂದು ಕೇಳುತ್ತೀಯಾ? ಅದರ ಬಗ್ಗೆ ಯೋಚಿಸು.
ಎಲ್ಲರೂ ಅಮೆರಿಕಾ, ಬ್ರಿಟನ್ನಿಗೆ ಅಧ್ಯಯನಕ್ಕಾಗಿ ಹೋಗುವಾಗ
ಅವರು ಡಾಕ್ಟರೇಟ್ ಮಾಡಲು ಜರ್ಮನಿಗೆ ಏಕೆ ಹೋದರು?
ಏಕೆಂದರೆ ಚಿಂತಕರೆಲ್ಲರೂ ಜರ್ಮನ್ನರು.
24ನೇ ವಯಸ್ಸಿನಲ್ಲಿ,
ಅವರು ಕಾಂಗ್ರೆಸ್ ಒಳಗಿನಿಂದ ಕಾಂಗ್ರೆಸ್ ಸಮಾಜವಾದಿ ಪಕ್ಷ ಸ್ಥಾಪಿಸಿದರು.
"ಯಾಕೆ" ಅಂತೆ!
ಕೇವಲ ಎರಡು ವರ್ಷ ಹಿರಿಯರು.
ಮತ್ತು...
ಶ್ರೀಮಂತ ಕುಟುಂಬದಲ್ಲಿ ಜನಿಸಿದರೂ, ಯೌವನವನ್ನು ಸ್ವಾತಂತ್ರ್ಯ ಹೋರಾಟಕ್ಕೆ ಮೀಸಲಿಟ್ಟರು.
ಅದು ಡಾ. ರಾಮ್ ಮನೋಹರ್ ಲೋಹಿಯಾ ಅಂದರೆ.
ಹೌದು, ಅವನು ಹೇಳಿದ್ದು ಸರಿ.
ತಮಾಷೆ ಮಾಡಿಕೊಳ್ಳಿ.
ನನಗೆ ಅರ್ಥವಾಗಲ್ಲ ಅಂದಂತೆ.
ಯಾರೂ ನಿನ್ನ ಗೇಲಿ ಮಾಡ್ತಿಲ್ಲ.
ಆದರೆ ಇಡೀ ಜಗತ್ತಿನಲ್ಲಿ ನೀನೊಬ್ಬನೇ ಅವರ ಭಕ್ತ ಎನ್ನುವಂತೆ ವರ್ತಿಸುತ್ತೀಯ.
ನೆಹರೂ ಜಿ ಅವರ ಹೀರೋ,
ಆದರೆ ಟೀಕೆಯಲ್ಲಿ ಲೋಹಿಯಾ ಜಿ ಅವರನ್ನೂ ಬಿಡುವುದಿಲ್ಲ.
ಅಂಧಭಕ್ತಿಯನ್ನು ವಿರೋಧಿಸುವ ವ್ಯಕ್ತಿಗೇ ನೀನು ಅಂಧಭಕ್ತಿ ತೋರುವೆ.
ಕಾಂಗ್ರೆಸ್ ಬುಲೆಟಿನ್
ಮುಂದಿನ ವಾರ ಬಾಂಬೆಯಲ್ಲಿ ಗಾಂಧೀಜಿಯವರ ಪ್ರಾರ್ಥನಾ ಸಭೆ
ಅಪ್ಪ.
ಬ್ರಿಟಿಷರ ವಿಷಯಕ್ಕೆ ಬಂದಾಗ ನಮ್ಮ ಮಧ್ಯೆ ಸಣ್ಣ ಪುಟ್ಟ ಜಗಳ ನಡೆಯುತ್ತಿತ್ತು.
ಆದರೆ ನೀನು ಇಂದು ಎಲ್ಲಾ ಮಿತಿಗಳನ್ನು ದಾಟಿದೆ.
ಅದು ಕೇವಲ ಕಾರು ಅಲ್ಲ!
ಅದು ನನ್ನ ಜೀವಮಾನದ ಸಾಧನೆ.
ಬ್ರಿಟಿಷರು ನನಗೆ ಕೊಟ್ಟರು, ಆದರೆ ನಾನು ಕಠಿಣ ಪರಿಶ್ರಮದಿಂದ ಗಳಿಸಿದ್ದು.
ನನ್ನ ಕುಟುಂಬಕ್ಕಾಗಿ!
ಬ್ರಿಟಿಷರಿಗೆ ಸ್ವಾಭಿಮಾನ ಅರ್ಥವಾಗುತ್ತೆ.
ಅವರು ಅಷ್ಟು ಕೆಟ್ಟವರಲ್ಲ.
ಈಗ ನೀವು ವಿಷಯವನ್ನು ಎತ್ತಿದ್ದೀರಿ ಅಂದರೆ, ಅದನ್ನು ಪೂರ್ತಿ ಚರ್ಚಿಸಿಯೇಬಿಡೋಣ.
ನೀವು ಎಷ್ಟೇ ನೆಪಗಳನ್ನು ಹೇಳಿದರೂ ಸರಿ,
ಬ್ರಿಟಿಷರು ನಿರಂಕುಶಾಧಿಕಾರಿಗಳು ಮತ್ತು ಭಯೋತ್ಪಾದಕರು ಅನ್ನೋದೇ ಸತ್ಯ.
ನನಗೆ ಅವರ ಮೇಲೆ ದ್ವೇಷದ ಹೊರತು ಬೇರೇನೂ ಇಲ್ಲ.
ಆ ಗಾಂಧಿ ಎಲ್ಲರನ್ನೂ ಹುಚ್ಚರನ್ನಾಗಿ ಮಾಡಿದ್ದಾರೆ.
ನಿನಗೆ ಜವಾಬ್ದಾರಿ ಇರುವುದು ದೇಶದ ಕಡೆಗೆ ಮಾತ್ರನಾ?
ಕುಟುಂಬದ ಕಡೆಗೆ ಯಾವುದೇ ಜವಾಬ್ದಾರಿ ಇಲ್ಲವೇ?
15 ವರ್ಷಗಳ ಅಧ್ಯಯನದಲ್ಲಿ ನೀನು 14 ಬಾರಿ ಮೊದಲ ಸ್ಥಾನ ಪಡೆದೆ.
ನೀನು ಏನು ಬೇಕಾದರೂ ಆಗಬಹುದು.
ಅವರಿಗಾಗಿ ನಿನ್ನ ಜೀವನ ಹಾಳು ಮಾಡಿಕೊಳ್ಳಬೇಡ.
ಪ್ರಾಮಾಣಿಕವಾಗಿ ಹೇಳಿ.
- ನಿಮಗೆ ಸ್ವಾತಂತ್ರ್ಯ ಬೇಡವೇ? - ಬೇಡ.
- ಈ ದೇಶವ ಯಾರು ನಡೆಸುವರು? - ನಾವು ನಡೆಸುವೆವು. ಒಟ್ಟಿಗೆ.
ಖೈಬರಿನಿಂದ ಕನ್ಯಾಕುಮಾರಿ, ಕೊಹಿಮಾದಿಂದ ಕಂದಹಾರ್ ವರೆಗೆ,
ದೇಶವನ್ನು ಯಾರು ಒಗ್ಗೂಡಿಸಿದರು?
ಬ್ರಿಟಿಷರಲ್ಲದಿದ್ದರೆ ಇನ್ಯಾರು?
ರಸ್ತೆಯಲ್ಲಿ ಸರಿಯಾಗಿ ನಡೆಯಲೂ ಬಾರದವರು ನಡೆಸುತ್ತಾರೆಯೇ?
ನೋಡಿದ್ರಾ? ನೋಡಿದ್ರಾ?
ನಿಮ್ಮ ಸ್ವಂತ ದೇಶದ ಬಗ್ಗೆ ಎಷ್ಟು ಕೀಳಾಗಿ ಯೋಚಿಸುತ್ತೀರಿ?
ಇದನ್ನು ಗುಲಾಮಗಿರಿ ಎಂದು ಕರೆಯುತ್ತಾರೆ.
ಬ್ರಿಟಿಷರು ನಮ್ಮ ಯೋಚಿಸುವ ಸಾಮರ್ಥ್ಯವನ್ನೂ ದೋಚಿದ್ದಾರೆ.
ಅದಕ್ಕೇ "ಬ್ರಿಟಿಷರಲ್ಲದಿದ್ದರೆ ಇನ್ಯಾರು?" ಅಂತೀರಿ.
ನಾವು ಕೋಟ್ಯಾಂತರ ಭಾರತೀಯರು ನಮ್ಮ ದೇಶವನ್ನು ನಡೆಸುತ್ತೇವೆ.
ಭಾರತವನ್ನು ನಡೆಸುತ್ತಿದ್ದೇವೆ ಅನ್ನೋರನ್ನು ಹೊರಹಾಕುತ್ತೇವೆ.
ಕಾಂಗ್ರೆಸ್ ಜೊತೆ ಕೆಲಸ ಮಾಡುತ್ತಿದ್ದೀಯಲ್ಲವೇ?
ಅದಕ್ಕಾಗಿಯೇ ಸತ್ಯ ಹೊರಗೆ ಸಿಡಿಯುತ್ತಿದೆ--
ಹೌದು, ಅದು ನನ್ನೊಳಗಿನ ಬೆಂಕಿ, ಅದು ಈಗ ಸಿಡಿಯುತ್ತಿದೆ, ಆದರೆ...
ಆದರೆ ನಾನು ಅಸಹಾಯಕಿ,
ನಿಮ್ಮ ಪ್ರೀತಿಯಿಂದಾಗಿ.
ನಿಮ್ಮ ಪ್ರೀತಿ
ಪ್ರೀತಿ ಅಲ್ಲ,
ಅವು ನನ್ನ ಸಂಕೋಲೆಗಳು, ಅಪ್ಪ.
ಇಲ್ಲ.
ಉಷಾ.
ಪ್ರತಿಜ್ಞೆ ಮಾಡು.
ನಿನಗೂ ಕಾಂಗ್ರೆಸ್ ಚಟುವಟಿಕೆಗಳಿಗೂ ಸಂಬಂಧ ಇಲ್ಲ ಅಂತ.
ಪ್ರತಿಜ್ಞೆ ಮಾಡು.
ನೋಡು, ನನಗೆ ತುಂಬಾ ಗೊಂದಲವಾಗುತ್ತಿದೆ.
ನನ್ನ ಕಣ್ಣಲ್ಲಿ ಕಣ್ಣಿಟ್ಟು ಪ್ರತಿಜ್ಞೆ ಮಾಡು.
ನಿಮ್ಮ ಮೇಲೆ ಪ್ರಮಾಣ ಮಾಡುತ್ತೇನೆ, ಕಾಂಗ್ರೆಸ್ಸಿಗೂ ನನಗೂ ಯಾವುದೇ ಸಂಬಂಧವಿಲ್ಲ.
ಎಂದಿಗೂ ಇರಕೂಡದು.
ಎಂದಿಗೂ ಇರದು.
ಈಗ ನೆಮ್ಮದಿಯಾಗಿ ಉಸಿರಾಡುವೆ.
ಹೋಗು. ನಿನ್ನ ಕೆಲಸಕ್ಕೆ ಹಿಂತಿರುಗು.
ಹೋಗು.
ಉಷಾ, ಈ ಜಗತ್ತಿನಲ್ಲಿ ಯಾರೊಬ್ಬರನ್ನಾದರೂ ಭೇಟಿ ಮಾಡುವಂತಹ ವರ ನಿನಗೆ ಸಿಕ್ಕರೆ,
ಯಾರನ್ನು ಭೇಟಿಯಾಗಲು ಬಯಸುವೆ?
ಗಾಂಧೀಜಿ, ಬೇರೆ ಯಾರು?
ಈಗ ನಾವು ಗಾಂಧೀಜಿಯನ್ನೇ ಭೇಟಿಯಾಗಲಿದ್ದೇವೆ.
ಈಗಲಾದರೂ ನಗು.
ಈಗ ನೀವು ಬಾಪು ಅವರಿಗೆ ಪ್ರಶ್ನೆಗಳನ್ನು ಕೇಳಬಹುದು.
ನಾನು ಒಂದು ಕೇಳಬಹುದೇ, ಬಾಪು?
ನಾನು ಹೊರಗೆ ಪೊಲೀಸರನ್ನು ನೋಡಿದೆ.
ನಾನು ಅವರನ್ನು ನೋಡಿ ಸ್ವಲ್ಪ ತಡವರಿಸಿದೆ.
ನಮ್ಮ ಆಂತರಿಕ ಭಯವನ್ನು ಹೇಗೆ ಎದುರಿಸಬಹುದು?
ಅದು ತುಂಬಾ ಒಳ್ಳೆಯ ಪ್ರಶ್ನೆ.
ಆದರೆ, ಯೋಚಿಸು,
ಭಯವನ್ನು ಹೊಂದಿರುವ ಹೃದಯದಲ್ಲೇ ಧೈರ್ಯವೂ ಇದೆ.
ಭಯದ ಗೋಡೆಗಳನ್ನು ಒಡೆದು,
ಧೈರ್ಯದ ರೆಕ್ಕೆಗಳನ್ನು ಹರಡಿ ಹಾರಿ ಹೋಗು.
ಏಕೆಂದರೆ ನಿಮ್ಮ ರೆಕ್ಕೆಗಳನ್ನು ಹರಡುವುದು ಶೌರ್ಯ ಮತ್ತು ವೀರತ್ವವನ್ನು ಸೂಚಿಸುತ್ತದೆ.
ರೆಕ್ಕೆಗಳನ್ನು ಹರಡುವುದು ಭಾರತದ ಸ್ವಾತಂತ್ರ್ಯವನ್ನು ಸೂಚಿಸುತ್ತದೆ.
ನಿಮ್ಮ ಮನಸ್ಸಿನಲ್ಲಿ ಬೇರೆ ಯಾವುದೇ ಪ್ರೀತಿಗೂ
ಜಾಗವಿಲ್ಲದಷ್ಟು ದೇಶಪ್ರೇಮವನ್ನು ತುಂಬಿಕೊಳ್ಳಿ.
ಈ ದೇಶಪ್ರೇಮ ಬಲಿದಾನವನ್ನು ಕೋರುತ್ತೆ.
ಇದಕ್ಕೆ ತಪಸ್ಸು ಬೇಕು ಮತ್ತು ತ್ಯಾಗ ಬೇಕು.
ನನ್ನ ಯುವ ದೇಶಭಕ್ತರೇ, ಅಂತಹ ನಿಜವಾದ ನಿರ್ಣಯ ನಿಮ್ಮಲ್ಲಿದೆಯಾ?
- ಇದೆ! - ಇದೆ!
ಗಾಂಧೀಜಿ, ಇದು ಒಂದೇ ಒಂದು ರೀತಿಯಲ್ಲಿ ಸಾಧ್ಯ.
ಎಲ್ಲರಿಗೂ ಬ್ರಹ್ಮಚರ್ಯದ ದೀಕ್ಷೆ ಕೊಡಿಸಿಬಿಡಿ.
ಇಲ್ಲ. ಈ ಜೀವನಶೈಲಿಯನ್ನು ಆಯ್ಕೆ ಮಾಡುವ ಹಕ್ಕು ನಿಮ್ಮದೇ ಆಗಿರಬೇಕು.
ಬ್ರಹ್ಮಚರ್ಯವನ್ನು ಅಳವಡಿಸಿಕೊಳ್ಳುವವರು ತಮ್ಮ ಇಚ್ಛೆಯ ಮೇರೆಗೆ ಮಾಡಲಿ.
ಈಶ್ವರನ ಸಾಕ್ಷಿಯಾಗಿ...
- ಈಶ್ವರನ ಸಾಕ್ಷಿಯಾಗಿ... - ಈಶ್ವರನ ಸಾಕ್ಷಿಯಾಗಿ...
- ...ನನ್ನ ದೇಹ... - ...ನನ್ನ ದೇಹ...
- ...ನನ್ನ ಆತ್ಮ... - ...ನನ್ನ ಆತ್ಮ...
- ...ಇಂದ್ರಿಯಗಳು... - ...ಇಂದ್ರಿಯಗಳು...
...ಮನಸ್ಸು, ಆತ್ಮಸಾಕ್ಷಿಯನ್ನು...
...ನನ್ನ ದೇಶಕ್ಕೆ ಅರ್ಪಿಸುವುದಾಗಿ...
...ಬ್ರಹ್ಮಚರ್ಯದ ಪ್ರತಿಜ್ಞೆ ಮಾಡುವೆ.
- ಜೈ ಹಿಂದ್. - ಜೈ ಹಿಂದ್.
ನಿಲ್ಲು, ಕೌಶಿಕ್. ಕೌಶಿಕ್, ನಿಲ್ಲು!
ನಿಲ್ಲು.
ನೀನು ನನ್ನೊಂದಿಗೆ ಏಕೆ ಪ್ರತಿಜ್ಞೆ ಮಾಡಲಿಲ್ಲ?
ಏನು?
ಉಷಾ, ನೀನು ನಮ್ಮಿಬ್ಬರಿಗೂ ಮಹತ್ವದ ನಿರ್ಧಾರ ಮಾಡಿದೆ,
ನೀನೊಬ್ಬಳೇ.
ಈಗ ನನ್ನನ್ನು ದೂಷಿಸುತ್ತೀಯಾ?
ಎಲ್ಲವೂ ಆರಾಮಾಗಿದ್ದಾಗ ನೀನು ನನ್ನೊಂದಿಗೆ ನಿಂತಿದ್ದೆ,
ಮತ್ತು ತ್ಯಾಗ ಮಾಡಬೇಕೆಂದಾಗ, ಹಿಂದೆ ಸರಿಯಲು ನಿರ್ಧರಿಸಿದ್ದೀಯಾ?
ಇದು ಯಾವ ರೀತಿಯ ತ್ಯಾಗ, ಉಷಾ?
ಇದು ನಾವು ಇಂದು ಒಟ್ಟಿಗೆ ಮಾಡಬೇಕಾಗಿದ್ದ ತ್ಯಾಗವಾಗಿತ್ತು.
ಆದರೆ ನಾನೊಬ್ಬಳೇ ಮಾಡಬೇಕಾಯಿತು.
ನಿನ್ನ ಕಣ್ಣಲ್ಲಿ ನೀರು ಬರುತ್ತಿರಬಹುದು,
ಆದರೆ ಒಡೆದುಹೋಗಿರುವುದು ನನ್ನ ಹೃದಯ.
ಹಾಗಿದ್ದರೆ ನನ್ನ ಹೃದಯ?
8 ಆಗಸ್ಟ್ 1942 ಗೊವಾಲಿಯ ಟ್ಯಾಂಕ್ ಮೈದಾನ
ಇಂತಹ ಐತಿಹಾಸಿಕ ಕ್ಷಣ
ಕೇವಲ ಸೌಭಾಗ್ಯಶಾಲಿಗಳ ಜೀವನದಲ್ಲಿ ಬರುತ್ತದೆ.
ನಾವು ಈಗ ಮಾಡುವ ತ್ಯಾಗವು ನಿರ್ಧರಿಸುತ್ತದೆ
ನಮ್ಮ ಮುಂದಿನ ಪೀಳಿಗೆ ಸಂಕೋಲೆಯಲ್ಲಿ ಹುಟ್ಟುತ್ತಾರಾ ಅಥವಾ
- ಮುಕ್ತ ಆಕಾಶದ ಅಡಿಯಲ್ಲಾ ಅಂತ. - ಕೌಶಿಕ್ ಇಲ್ಲಿಲ್ಲವೇ?
ನಾನು ಬ್ರಿಟಿಷರನ್ನು ಭಾರತ ತೊರೆಯುವಂತೆ ಕೇಳಿಕೊಳ್ಳುತ್ತೇನೆ.
ಭಾರತ ಬಿಟ್ಟು ತೊಲಗಿ! ಭಾರತ ಬಿಟ್ಟು ತೊಲಗಿ! ಭಾರತ ಬಿಟ್ಟು ತೊಲಗಿ!
ಇದು ಬ್ರಿಟಿಷರೊಂದಿಗೆ ಅಂತಿಮ ಯುದ್ಧವಾಗಲಿದೆ
ಮತ್ತು ಈ ಅಂತಿಮ ಯುದ್ಧಕ್ಕಾಗಿ ನಿಮಗೆ ಮಂತ್ರವನ್ನು ನೀಡುತ್ತೇನೆ.
ಮಾಡು ಇಲ್ಲವೇ ಮಡಿ!
- ಮಾಡು ಇಲ್ಲವೇ ಮಡಿ! - ಮಾಡು ಇಲ್ಲವೇ ಮಡಿ!
ಮಾಡು ಇಲ್ಲವೇ ಮಡಿ!
- ಮಾಡು ಇಲ್ಲವೇ ಮಡಿ! - ಮಾಡು ಇಲ್ಲವೇ ಮಡಿ!
ಮಾಡು ಇಲ್ಲವೇ ಮಡಿ!
ಇಂದು ಬಾಂಬೆಯಲ್ಲಿ ಎಂ.ಕೆ. ಗಾಂಧಿ "ಭಾರತ ಬಿಟ್ಟು ತೊಲಗಿ ಚಳುವಳಿ" ಆರಂಭಿಸಿದರು.
ನಾಳಿನ ಸಾರ್ವಜನಿಕ ಸಭೆಯಲ್ಲಿ
ಕಾಂಗ್ರೆಸ್ ತನ್ನ ಕಾರ್ಯಸೂಚಿ ಘೋಷಿಸಲಿದೆ.
ಭಾರತವನ್ನು ತೊರೆಯುವಂತೆ ಬ್ರಿಟನ್ನನ್ನು ಕೇಳುವುದು,
ಪ್ರಪಂಚದ ಭವಿಷ್ಯ ಡೋಲಾಯಮಾನವಾಗಿರುವಾಗ,
ಸರ್ಕಾರದ ಪ್ರಕಾರ ಕಾಂಗ್ರೆಸ್ಸಿನ ದೊಡ್ಡ ವಿಧ್ವಂಸಕ ಕೃತ್ಯವಾಗಿದೆ.
ನೋಡ್ತಾ ಇರು.
ಈ ವರ್ಷ ಮುಗಿಯುವ ಒಳಗೆ ಭಾರತಕ್ಕೆ ಸ್ವಾತಂತ್ರ್ಯ ಸಿಗಲಿದೆ.
9 ಆಗಸ್ಟ್ 1942
ವರ್ಷದ ಅಂತ್ಯವಲ್ಲ, ಆಗಸ್ಟ್ ಅಥವಾ ಸೆಪ್ಟೆಂಬರ್ ವೇಳೆಗೆ,
ಅಥವಾ ದೀಪಾವಳಿಯ ಹೊತ್ತಿಗೆ ಎನ್ನುವೆ.
ನಿನಗೇನನಿಸುತ್ತದೆ, ಕೌಶಿಕ್?
ಅದು...
ಏನಾಯಿತು?
ಏನಾಗುತ್ತಿದೆ?
ಇಲ್ಲಿ ಏನು ನಡೆಯುತ್ತಿದೆ? ಯಾರಾದರೂ ಹೇಳ್ತೀರಾ?
ಏನಾಗುತ್ತಿದೆ?
ಹೇ, ಯಾರಾದರೂ ನನಗೆ ಹೇಳ್ತೀರಾ?
ಏನಾಯಿತು?
ಗಾಂಧೀಜಿ, ನೆಹರೂ ಜಿ, ಪಟೇಲ್ ಜಿ, ಮೌಲಾನಾ ಆಜಾದ್,
ಎಲ್ಲರನ್ನು ಬಂಧಿಸಲಾಗಿದೆ.
ಪೊಲೀಸರು ಅಶ್ರುವಾಯು ಬಳಸುತ್ತಿದ್ದಾರೆ.
ಕಾಂಗ್ರೆಸ್ ನಿಷೇಧಿಸಲಾಗಿದೆ.
ಏನು ಹೇಳುತ್ತಿದ್ದಾರೆ?
ಕಾಂಗ್ರೆಸ್ ನಿಷೇಧಿಸಲಾಗಿದೆಯಾ?
- ಹೇ! - ಪೊಲೀಸರು ನಮ್ಮ ಧ್ವಜ ಕೀಳುತ್ತಿದ್ದಾರೆ.
ಹೋಗಿ ನಮ್ಮ ಧ್ವಜವನ್ನು ಹಾರಿಸೋಣ!
ಮಾಡು ಇಲ್ಲವೇ ಮಡಿ!
ಉಷಾ!
ಮಾಡು ಇಲ್ಲವೇ ಮಡಿ!
ನೀನು ಗೊವಾಲಿಯ ಟ್ಯಾಂಕ್ಗೆ ಹೋಗಿದ್ಯಾ?
ಬ್ರಿಟಿಷರು ನಿರಂಕುಶಾಧಿಕಾರಿಗಳು.
ನಿನ್ನನ್ನು ಕೊಲ್ಲುತ್ತಾರೆ.
ಭಾರತ ಬಿಟ್ಟು ತೊಲಗಿ ಚಳುವಳಿಗೆ
ಭಾರತದ ಅಪಾರ ನಿಷ್ಠಾವಂತ ಜನಸಂಖ್ಯೆ ಯಾವುದೇ ಪ್ರತಿಕ್ರಿಯೆ ಕೊಟ್ಟಿಲ್ಲ.
ಕಾಂಗ್ರೆಸ್ ನಾಯಕರು ಮತ್ತು ಗಲಭೆಕೋರರನ್ನು ಭಾರತದಾದ್ಯಂತ ಬಂಧಿಸಲಾಗಿದೆ.
ಅದು--
ತಲೆ ತುಂಬಾ ನೋಯುತ್ತಿದೆ, ಅಪ್ಪ.
ಬಲ್ಬೀರನಿಗಾಗಿ ಕಾಂಗ್ರೆಸ್ ಆಫೀಸಿಗೆ ಹೋಗಿದ್ದೆ,
ಅದನ್ನು ಪೊಲೀಸರು ಸೀಲ್ ಮಾಡಿದ್ದಾರೆ.
ಎಲ್ಲರೂ ಭೂಗತರಾಗಿದ್ದಾರೆ.
ಆದರೆ ಅಲ್ಲಿ ಇದು ಸಿಕ್ತು.
ಓದಿ ನೋಡು.
ಗಾಂಧೀಜಿಯವರ ವಾನರ ಸೇನೆಯ ಮಕ್ಕಳನ್ನು ಊಟ, ನೀರು
ಇಲ್ಲದೆ 24 ಗಂಟೆಗಳ ಕಾಲ ಬಂಧಿಸಲಾಯಿತು.
ಅವರು ಕೇವಲ ಮಕ್ಕಳು, ಉಷಾ.
ಬ್ರಿಟಿಷರು ನಮ್ಮ ದೇಶವನ್ನು ನಾಶ ಮಾಡಿಬಿಟ್ಟಿದ್ದಾರೆ.
ಪತ್ರಿಕೆಗಳೆಲ್ಲ ಸುಳ್ಳು ಹೇಳುತ್ತಿವೆ.
ನಾವು ಏನು ನೋಡುತ್ತೇವೆ, ಏನು ಯೋಚಿಸುತ್ತೇವೆ, ಏನು ಹೇಳುತ್ತೇವೆ ಎಂಬುದನ್ನು
ನಿಯಂತ್ರಿಸಲಾಗುತ್ತಿದೆ. ಅದಕ್ಕೆ ತಲೆಬಾಗುತ್ತಿದ್ದೇವೆ.
ಫಹಾದ್ ಹೇಳಿದ್ದು ಸರಿ.
ಇಂದು ಸೂರ್ಯ ಪಶ್ಚಿಮದಿಂದ ಉದಯಿಸಿದನೇ?
ಉಷಾ ಮತ್ತು ಫಹಾದ್ ಒಮ್ಮತದಲ್ಲಿ.
ಫಹಾದ್ ಮತ್ತು ನನ್ನದು ಒಂದೇ ಕನಸು.
ಸ್ವಾತಂತ್ರ್ಯ.
ಎಲ್ಲಾ ಸಂಪಾದಕರನ್ನು ಹೆದರಿಸಿದ್ದಾರೆ.
ದಂಗೆಯ ಕುರಿತ ಪ್ರತಿ ಸುದ್ದಿಯನ್ನು ನೋಡುತ್ತಾ ನಿಗ್ರಹಿಸುತ್ತಿದ್ದಾರೆ, ಯಾಕೆ?
ಏಕೆಂದರೆ ಅವು ಧೈರ್ಯ ಕೊಡ್ತವೆ.
ಮತ್ತು ರೇಡಿಯೋ ಈಗಾಗಲೇ ಅವರಿಗೆ ಸುಳ್ಳು ಹರಡುತ್ತಿದೆ.
ಬ್ರಿಟಿಷ್ ಸರ್ಕಾರ ಜನರಿಗೆ ಅಫೀಮು ತಿನ್ನಿಸುತ್ತಿದೆ.
ನಾವು ನೆಕ್ಕುತ್ತಿದ್ದೇವೆ.
ಈ ಕರಪತ್ರಗಳೊಂದಿಗೆ ಬ್ರಿಟಿಷ್ ಸುಳ್ಳುಗಳ ವಿರುದ್ಧ ಸ್ಪರ್ಧಿಸಬಹುದು ಅನ್ಸುತ್ತಾ?
ಸತ್ಯವನ್ನು ಹರಡುವ ಮೂಲಕ ಮಾತ್ರ ಸುಳ್ಳನ್ನು ಬಹಿರಂಗಪಡಿಸಬಹುದು.
ಪ್ರಶ್ನೆಯೆಂದರೆ, ನಾವು ಸತ್ಯವನ್ನು ಹೇಗೆ ಹರಡಬಹುದು?
ಹೇಗೆ?
ಸಂವಹನ.
ಅದರ ಬಗ್ಗೆ ಯೋಚಿಸಿ.
ನಾವು 1857ರಲ್ಲಿ ಏಕೆ ಸೋತೆವು?
ಏಕೆಂದರೆ ನಮ್ಮಲ್ಲಿ ಸಂಪರ್ಕ ಸಾಧನಗಳಿರಲಿಲ್ಲ.
ಬ್ರಿಟಿಷರು ಸಂಘಟಿತ ಸೇನೆಯಾಗಿ ಹೋರಾಡುತ್ತಿದ್ದರೆ, ನಾವು...
ನಮಗೆ ಪರಸ್ಪರ ಸಂದೇಶ ಕಳಿಸಲೂ ಸಾಧ್ಯವಾಗಲಿಲ್ಲ.
ಆದರೆ ಈಗ ಪ್ರತಿ ಬೀದಿ ಮೂಲೆಯಲ್ಲಿ ರೇಡಿಯೋ ಇದೆ.
ನಮ್ಮದೇ ರೇಡಿಯೋ ಕೇಂದ್ರ ಪ್ರಾರಂಭಿಸೋಣ.
ನಮ್ಮ ದೇಶದೊಂದಿಗೆ ನೇರವಾಗಿ ಮಾತನಾಡೋಣ.
ಆ ಚರ್ಚಿಲ್ ಇಂಗ್ಲೆಂಡಿನಲ್ಲಿ ಕುಳಿತು ಜಗತ್ತಿನೊಂದಿಗೆ ಮಾತನಾಡಬಹುದಾದರೆ,
ನಾವೇಕೆ ಹಾಗೆ ಮಾಡಬಾರದು?
ಖಂಡಿತ ಮಾಡಬಹುದು, ಉಷಾ.
ಅವಿದ್ಯಾವಂತರು ಕೂಡ ರೇಡಿಯೋ ಕೇಳಬಹುದು.
- ಉತ್ತಮ ಉಪಾಯ. - ನಿಮ್ಮಿಂದ ನಾವು ಸಾಯ್ತೇವೆ!
ರೇಡಿಯೋ ಕೇಂದ್ರ ನಡೆಸುವುದು ನಿಷಿದ್ಧ.
ನಾನು ಗಲ್ಲುಶಿಕ್ಷೆಗೆ ಹೋಗಲು ಬಯಸುವುದಿಲ್ಲ.
ಅಂತರಾ?
ಭಾಸ್ಕರ್?
ಸರಿ, ಬಿಡಿ.
ನಾಯಕರನ್ನು ಬಂಧಿಸಲಾಗಿದೆ.
ಆದ್ದರಿಂದ, ರೇಡಿಯೋ ಮೂಲಕ ನಮ್ಮ ದೇಶದ ಜನರನ್ನು ಯಾರು ಉದ್ದೇಶಿಸುತ್ತಾರೆ?
ನಾಯಕರು ಕಂಬಿ ಹಿಂದೆ ಇರಬಹುದು,
ಅವರ ಧ್ವನಿಮುದ್ರಿತ ಭಾಷಣಗಳು ಕಾಂಗ್ರೆಸ್ ಗೋಡೌನಲ್ಲಿವೆ.
ಅದರಿಂದೇನಾಗುತ್ತೆ?
ಅವುಗಳನ್ನು ನಮ್ಮ ರೇಡಿಯೋ ಮೂಲಕ ಪ್ರಸಾರ ಮಾಡೋಣ.
ಮತ್ತು ಕಾಂಗ್ರೆಸ್ ಸುದ್ಧಿಪತ್ರಿಕೆಯಿಂದ ಬಂಡಾಯದ
ಸುದ್ದಿಯನ್ನು ಪ್ರತಿಯೊಬ್ಬ ಭಾರತೀಯನ ಕಿವಿಗೂ ಹರಡೋಣ.
ನಮ್ಮ ಯೋಜನೆಗಳ ಪ್ರಕಾರ ಇದನ್ನು ನಿರ್ವಹಿಸಿದರೆ,
ಬ್ರಿಟಿಷರ ವಿರುದ್ಧ ಸೆಟೆದು ನಿಲ್ಲಲು ನಾವು ಭಾರತದ ಪ್ರತಿ ಮಗುವನ್ನು ಸಶಕ್ತಗೊಳಿಸುತ್ತೇವೆ.
ಹೌದು.
ಈ ರೇಡಿಯೋ ಸ್ಟೇಷನ್ ಉದ್ದೇಶ ಒಂದೇ,
ಭಾರತವನ್ನು ಒಗ್ಗೂಡಿಸಿ, ಭಾರತ ಬಿಟ್ಟು ತೊಲಗಿ ಚಳುವಳಿ ಮರು ಹುಟ್ಟಿಹಾಕೋದು.
ರೇಡಿಯೋ ಕೇಳಿದ ಜನರು, ಕಾಂಗ್ರೆಸ್ ನೇರವಾಗಿ ಮಾತನಾಡುತ್ತಿದೆ ಅಂದುಕೊಳ್ಳಬೇಕು.
ಅದರ ಹೆಸರಾಗಲಿದೆ...
ಕಾಂಗ್ರೆಸ್ ರೇಡಿಯೋ.
ಆದರೆ ನಾವು ಈ ರೇಡಿಯೋ ಕೇಂದ್ರವನ್ನು ಹೇಗೆ ತಯಾರಿಸೋಣ?
ಫಿರ್ದಾಸ್ ಇಂಜಿನಿಯರ್. ಅವರ ನೆನಪಿದೆಯೇ?
ಮಾಡು ಇಲ್ಲವೇ ಮಡಿ.
ನನ್ನ ರೇಡಿಯೋ ಸ್ಟೇಷನ್?
ಎರಡನೇ ಮಹಾಯುದ್ಧ ನಡೆಯುತ್ತಿದೆ.
ಕಾನೂನನ್ನು ಉಲ್ಲಂಘಿಸುತ್ತೀರಿ.
ರೇಡಿಯೋ ಟ್ರಾನ್ಸ್ಮಿಟರ್ಗಳು ನಿಷಿದ್ಧ.
ದೇಶದ್ರೋಹದ ಆರೋಪ ಹೊರಿಸಿ ಬ್ರಿಟಿಷರು ನಮ್ಮನ್ನು ಗಲ್ಲಿಗೇರಿಸುತ್ತಾರೆ.
ಮೂರ್ಖರಾ.
ರೇಡಿಯೋ ಕೇಂದ್ರ ಮಾರುತ್ತೀರಾ ಇಲ್ವಾ ಹೇಳಿ?
- ನಿನ್ನ ಹೆಸರು ಏನು? - ಜಯಂತಿ.
ನೀನು ಜಯಂತಿಯಾಗಿದ್ದರೆ,
ನಾನು ಮಹಾನ್ ನಾಯಕ ಮೊಹಮ್ಮದ್ ಅಲಿ ಜಿನ್ನಾ.
ಆದರೆ, ಜಯಂತಿ, ರೇಡಿಯೋ ಸ್ಟೇಷನ್ಗೆ ಆ ರೀತಿಯ ಹಣ ನಿನ್ನಲ್ಲಿದೆಯಾ?
ಅದೇ ನಾನು ಕೇಳುವ ಪ್ರಶ್ನೆ.
ಎಷ್ಟು?
ಒಂದು ಕಿಲೋಗ್ರಾಂ ಚಿನ್ನ.
- ನಿಮಗೆ ಸಿಗುತ್ತೆ. - ನಾಲ್ಕು ಸಾವಿರ ರೂಪಾಯಿ.
ಒಂಬತ್ತು ದಿನಗಳಲ್ಲಿ ಕೇವಲ 551 ರೂಪಾಯಿ.
ಇಷ್ಟೆಲ್ಲಾ ಮಾರಿದರೂ, 4,000 ಕ್ಕೆ ನಾಲ್ಕು ಜನ್ಮ ಹಿಡಿಯುತ್ತೆ.
ಚಂದಾ ಕೂಡ ಕೇಳಿದೆವು.
ಈಗೇನು ಮಾಡೋಣ?
ಈ ಜಗತ್ತೇ ವಿಚಿತ್ರ.
ಹಣವಿಲ್ಲದೆ ಕ್ರಾಂತಿಯನ್ನೂ ಮಾಡಲು ಸಾಧ್ಯವಿಲ್ಲ.
ರೇಡಿಯೋ ಕೇಂದ್ರದ ಈ ಕನಸನ್ನು
ನಾವು ಬಿಡಬೇಕಾಗುತ್ತದೆ.
ಹೋಗೋಣ, ಫಹಾದ್.
ಈ ಕೋಣೆಯಿಂದ ಏನು ವಾಸನೆ ಬರುತ್ತಿದೆ?
ಹಾಗಿದ್ರೆ, ಇದು ನಿಮ್ಮ ಹತಾಶೆಯ ವಾಸನೆ.
ಅತ್ತೆ, ಈಗ ಬೇಡ. ನಾನು ಮೂಡಲ್ಲಿಲ್ಲ.
ಸರಿ, ಕಣ್ಣು ಮುಚ್ಚಿ.
ಅತ್ತೆ, ಈಗ ಬೇಡ ಅಂದೆ.
ಅವಳು ನನ್ನ ಮಾತು ಕೇಳಲ್ಲ.
ನೀವಿಬ್ಬರಾದರೂ ಕಣ್ಣು ಮುಚ್ಚಿ.
ಹಾಂ, ಮುಚ್ಚಿರಿ!
ನೀನು ಕೂಡ.
ಮುಚ್ಚು!
ಈಗ ನೀವು ಕಣ್ಣು ಮುಚ್ಚಿ ಊಹಿಸಿಕೊಳ್ಳಿ, 4,000 ರೂಪಾಯಿ ಹೇಗಿರುತ್ತದೆ ಅಂತ.
ಏನು ಕಾಣಿಸುತ್ತಿದೆ?
- ರೇಡಿಯೋ. - ರೇಡಿಯೋ.
ಈಗ ಕಣ್ಣು ತೆರೆಯಿರಿ.
ಇದನ್ನ ನೋಡಿ.
ಇದರ ಮೌಲ್ಯ 4,000 ಆಗಿರಬಹುದು.
ರೇಡಿಯೋ ಕಾಣಿಸಿತಾ?
ಅತ್ತೆ, ನಮಗೆ ಇದು ಬೇಡ.
ಯಾಕೆ ಬೇಡ?
ನಾನು ನಿಮ್ಮಂತೆ ಬೀದಿಗಿಳಿದು ಹೋರಾಡಲಾರೆ.
ಆದರೆ ನಮ್ಮ ಸ್ವಾತಂತ್ರ್ಯ ಹೋರಾಟದ ಕಡೆಗೆ ಇದನ್ನು ನನ್ನ ಕೊಡುಗೆ ಎಂದು ಪರಿಗಣಿಸಿ.
ಮಾಡು ಇಲ್ಲವೇ ಮಡಿ.
ಈಗ ಇದು ನನ್ನ ಘೋಷಣೆಯೂ ಆಗಿರುತ್ತದೆ.
ಇಂಜಿನಿಯರ್ ರೇಡಿಯೋ ಮಾರುವನು.
ಅಲಂಕಾರ್
ಮತ್ತೆ, ಇದೇ ರೇಡಿಯೋ ಕೇಂದ್ರ.
ಇದು ಮೈಕ್, ಮತ್ತು ಇದು ಆಂಟೆನಾ ತಂತಿ.
ಇಲ್ಲಿ ಆಂಟೆನಾವನ್ನು ಪ್ಲಗ್ ಮಾಡಿ.
ಸರಿಯಾ? ಅಷ್ಟೇ!
ಸರಿ, ಈಗ ಹೋಗಿ ರಿಸೀವರ್ ನ 42.34 ಮೀಟರ್ಗೆ ಟ್ಯೂನ್ ಮಾಡಿ.
ಜೂಲಿ, ನನ್ನ ಮಾತು ಕೇಳುತ್ತಿದೆ ಎಂದಾದರೆ, ಈ ಹಾಡನ್ನು ಹಾಡುತ್ತೇನೆ.
ನಿನಗೆ ಕೇಳಿಸದಿದ್ದರೂ ಈ ಹಾಡನ್ನು ಹಾಡುತ್ತೇನೆ.
ಕೆಲಸ ಮಾಡುತ್ತಿದೆ! ಕೆಲಸ ಮಾಡುತ್ತಿದೆ!
ಜೋರಾಗಿ ಕೂಗಿದರೆ ಬ್ರಿಟಿಷರಿಗೆ ನಾವಿಲ್ಲಿರುವುದು ಗೊತ್ತಾಗುತ್ತೆ!
ಫಹಾದ್, ಕೆಲಸ ಮಾಡುತ್ತಿದೆ.
ಅದು ಒಳ್ಳೆಯದು.
ಯಾವಾಗ ಪ್ರಸಾರ ಮಾಡುವುದು ಸಹ ಮುಖ್ಯವಾಗಿದೆ.
ರಾತ್ರಿ 8:30ಕ್ಕೆ, ಎಲ್ಲರೂ ಮನೆಯಲ್ಲಿರುವಾಗ.
ರಾತ್ರಿ 8:30ಕ್ಕೆ? ಕತ್ತಲು ಆವರಿಸುತ್ತದೆ.
ನಿನ್ನ ತಂದೆಯ ಬಗ್ಗೆ ಏನು?
ನಮಗೆ ಪ್ರಾರಂಭಿಸಲು ಸಿಗ್ನೇಚರ್ ಟ್ಯೂನ್ ಬೇಕು.
ಆಲ್ ಇಂಡಿಯಾ ರೇಡಿಯೋದಂತೆಯೇ.
"ವಂದೇ ಮಾತರಂ"?
ಇಲ್ಲ, ಅದರೊಂದಿಗೆ ಕೊನೆಗೊಳಿಸೋಣ.
ಕಾಂಗ್ರೆಸ್ ಕಾರ್ಯಕ್ರಮಗಳಂತೆಯೇ.
ಮತ್ತೆ, "ಸಾರೆ ಜಹಾಂ ಸೆ ಅಚ್ಛಾ?"
ಆದರೆ ಅದರ ರೆಕಾರ್ಡ್ ನಮ್ಮ ಬಳಿ ಇಲ್ಲ.
ಮುಸ್ಲಿಂ ಲೀಗ್ ಆಫೀಸಲ್ಲಿ ಪ್ರಯತ್ನಿಸು.
ಮುಸ್ಲಿಂ ಲೀಗ್ ಆಫೀಸ್?
ನಾನು ಅಲ್ಲಿಗೆ ಹೋಗುವುದಿಲ್ಲ. ಸಮಸ್ಯೆ ಆಗುತ್ತೆ.
ನಾನು ಸದಸ್ಯನಾಗಿದ್ದೆ, ಆದರೆ ಈಗ ರಾಜೀನಾಮೆ ನೀಡಿದ್ದೇನೆ.
ಯಾಕೆ?
ಏಕೆಂದರೆ ನನಗೆ ಸ್ವಾತಂತ್ರ್ಯ ಬೇಕು,
ಎರಡು ದೇಶಗಳಲ್ಲ.
ಉಷಾ, ಉಷಾ.
ಇದರಲ್ಲಿ ಮಜಾ ಸಿಗುತ್ತಿಲ್ಲ.
ಹಾಡು ಥಟ್ಟನೆ ಶುರುವಾಯಿತು.
ನಮಗೆ ಏನಾದರೂ ಬೇಕು, ಅದು ಸರಿಯಾದ ಮನಸ್ಥಿತಿಯನ್ನು ತರಬೇಕು...
ಅಥವಾ ಇದು ಕಾಂಗ್ರೆಸ್ ರೇಡಿಯೋ ಎಂದು ಹೇಳೋಣ.
ಇಲ್ಲ. ಅದನ್ನು ಸರಿಯಾಗಿ ಮಾಡಬೇಕು.
ಸರಿಯಾಗಿ? ಸರಿಯಾಗಿ ಹೇಳುವುದು ಹೇಗೆ?
ಇದು ಕಾಂಗ್ರೆಸ್ ರೇಡಿಯೋ.
42.34 ಮೀಟರ್ಗಳಲ್ಲಿ ಪ್ರಸಾರವಾಗುತ್ತಿದೆ.
ಭಾರತದಲ್ಲಿ ಎಲ್ಲಿಂದಲೋ, ಭಾರತದಲ್ಲಿ ಎಲ್ಲಿಗೋ.
ಪ್ರತಿದಿನ ಸಂಜೆ 8:30 ಕ್ಕೆ.
ನಾಸಿಕ್ ಬಾಂಬೆ ಪ್ರೆಸಿಡೆನ್ಸಿ
ರೇಡಿಯೋವನ್ನು ಮುಟ್ಟಬೇಡ.
ಮೋಹನದಾಸ್ ಕರಮಚಂದ್ ಗಾಂಧಿ 15-9-1940
ಉತ್ತರ ಕೆನರಾ ಬಾಂಬೆ ಪ್ರೆಸಿಡೆನ್ಸಿ
ಭಾರತದ ಯುವಜನರಿಗೆ ಹೇಳುವೆ...
ನಮ್ಮವರ ಮೇಲೆ ನಾವು ಗುಂಡು ಹಾರಿಸಲ್ಲ.
ಧೈರ್ಯ ಸಾಲದ ಸೈನಿಕರಿಗೆ...
ಅಜ್ಮೇರ್ ಅಜ್ಮೇರ್-ಮೇರ್ವಾರ-ಕೇಕ್ರಿ
...ಹೇಳಲು ಏನೂ ಇಲ್ಲ.
- ನಿಮ್ಮಿಂದಾದರೆ... - ರೇಡಿಯೋದಲ್ಲಿ ಈ ಕಾರ್ಯಕ್ರಮ ಯಾವುದು?
ಹೊಸ ರೇಡಿಯೋ ಸ್ಟೇಷನ್ ಇರಬೇಕು.
...ಭಾರತದಲ್ಲಿ ಉತ್ಸಾಹ ರಂಗೇರುತ್ತದೆ.
ಬುರ್ಹಾನ್ಪುರ್ ಕೇಂದ್ರ ಪ್ರಾ೦ತ
ಬ್ರಿಟಿಷ್ ಸರ್ಕಾರ ಬಾಂಬ್ ಹಾಕಲಿ...
ಬುರ್ಹಾನ್ಪುರದಲ್ಲಿ ಎಲ್ಲರೂ ಈ ರೇಡಿಯೋ ಸ್ಟೇಷನ್ ಬಗ್ಗೆ ತಿಳಿಯಲಿ.
ಮೌಲಾನಾ ಆಜಾದ್ 22-7-1939
ನಮಗೆ ಸ್ವಾತಂತ್ರ್ಯ ನೀಡಲು ಬ್ರಿಟಿಷರು ಸಿದ್ಧರಿಲ್ಲ.
ಆಲ್ ಇಂಡಿಯಾ ರೇಡಿಯೋ ನವದೆಹಲಿ
ಮತ್ತು ನಮ್ಮ ಹಕ್ಕು...
ನೀನು ಸರಿ.
ಅದು ಮೌಲಾನಾ ಆಜಾದ್, ಕಾಂಗ್ರೆಸ್ ಅಧ್ಯಕ್ಷ.
ಮಿಲಿಟರಿ ಗುಪ್ತಚರ ಕಚೇರಿ ನವದೆಹಲಿ
ಬಂಡುಕೋರ ರೇಡಿಯೋ ಸ್ಟೇಷನ್ ಪತ್ತೆಯಾಗಿದೆ. 42.34 ಮೀಟರ್ಗಳಲ್ಲಿ.
ಅದನ್ನು ಪತ್ತೆಹಚ್ಚಲಾಗದು.
ನಾವು ನೋಡುತ್ತೇವೆ.
ಅಕೋಲಾ ಬೇರಾರ್ ಪ್ರಾಂತ್ಯ
ಅದನ್ನು ನಾಳಿನ ಸುದ್ಧಿಪತ್ರಿಕೆಯಲ್ಲಿ ಸೇರಿಸಿ.
ಕಾಂಗ್ರೆಸ್ ರೇಡಿಯೋ ಆಲಿಸಿ, ಪ್ರತಿದಿನ ರಾತ್ರಿ 8:30ಕ್ಕೆ.
ಯಾರಾದರೂ ಅದನ್ನು ಕೇಳಿರಬಹುದಾ?
- ಉಷಾ. - ಜೈ ಶ್ರೀ ಕೃಷ್ಣ, ಅಪ್ಪ.
ಇಷ್ಟು ತಡ?
ಅದು, ನಾನು ಪ್ರೊ. ಚಿಟ್ನಿಸ್ ಅವರ ಅಂತರಾಷ್ಟ್ರೀಯ ಕಾನೂನಿನ ತರಗತಿಗಳಿಗೆ ಸೇರಿದ್ದೇನೆ.
ಅದ್ಭುತ.
ಅದನ್ನು ಮುಂದುವರಿಸು, ಒಂದು ದಿನ ನೀನೂ ನನ್ನಂತೆ ನ್ಯಾಯಾಧೀಶಳಾಗುತ್ತೀಯ.
ಪ್ರೊ. ಚಿಟ್ನಿಸ್ ಅವರನ್ನು ಪರಿಚಯಿಸು.
ಹಾಂ, ಅಪ್ಪ, ಖಂಡಿತ.
ಬಾಪು ಜೈಲಿಗೆ ಹೋಗುವ ಮೊದಲು ನಮಗೆ ಕರೆ ನೀಡಿದ್ದರು.
ಮಾಡು ಇಲ್ಲವೇ ಮಡಿ.
- ಅತ್ತೆ. - ದೇಶವನ್ನು ಗುಲಾಮಗಿರಿಯಿಂದ ಮುಕ್ತಗೊಳಿಸಬೇಕು.
- ಅತ್ತೆ, ನೀವು ಊಟ ಮಾಡಿಲ್ಲವೇ? - ಹೌದು.
ನನಗೆ ಈಗ ಹಸಿವಿಲ್ಲ. ನಾನು ನಂತರ ತಿನ್ನುತ್ತೇನೆ.
ಸರಿ.
ಭಾರತದ ಜನರು ಪೂರ್ಣ ಮತ್ತು ಅರ್ಹವಾದ ಸ್ವಾತಂತ್ರ್ಯವನ್ನಲ್ಲದೆ
ಬೇರೆ ಯಾವುದನ್ನೂ ಒಪ್ಪುವುದಿಲ್ಲ.
ಭಾರತ ಹೇಡಿಗಳ ದೇಶವಲ್ಲ...
ಕಾಂಗ್ರೆಸ್ ಬುಲೆಟಿನ್
ಬ್ರಿಟಿಷರ ಬೆನ್ನಿಗೆ ಚೂರಿ ಹಾಕಿದ ಆರೋಪ ಕಾಂಗ್ರೆಸ್ ಮೇಲಿದೆ.
ಬ್ರಿಟಿಷರೇ ನಮಗೆ ಇರಿಯುತ್ತಿದ್ದಾರೆ...
ನಾವು ಜಾತಿ, ಧರ್ಮ ಮತ್ತು ಭಾಷೆಯ ಸಂಕೋಲೆಗಳನ್ನು ಮುರಿದು,
ಒಟ್ಟಾಗಿ ಬರಬೇಕು.
ಇದನ್ನು ಯುದ್ಧದ ಕರೆಯೆಂದು ಭಾವಿಸಿ,
ಇಲ್ಲಿ ಎಲ್ಲವನ್ನೂ ತ್ಯಾಗ ಮಾಡುವವರಿಗೆ ಬಹುಮಾನ ಸಿಗಲಿದೆ,
ಮತ್ತು ತಮ್ಮ ರಕ್ಷಣೆಯನ್ನಷ್ಟೇ ನೋಡಿಕೊಳ್ಳುವವರು ಸೋಲಲಿದ್ದಾರೆ.
ಬ್ರಿಟಿಷ್ ಸರ್ಕಾರವನ್ನು ನೀವು ದ್ವೇಷಿಸುತ್ತೀರಿ.
ಈ ಪ್ರಸಾರವನ್ನು ಪ್ರತಿದಿನ ಕೇಳಿ.
ಯುವ ಸ್ವಾತಂತ್ರ್ಯ ಹೋರಾಟಗಾರರು ಮುಂದೆ ಬನ್ನಿ...
ಓಡಬೇಡಿ. ನಿಲ್ಲಿ. ಧೈರ್ಯವಾಗಿರಿ.
ಇದು ಭಾರತದ ಸ್ವಾತಂತ್ರ್ಯಕ್ಕಾಗಿ ಅಂತಿಮ ಯುದ್ಧ.
ಮತ್ತು ಇದು ಈಗ ನಿಲ್ಲುವುದಿಲ್ಲ.
ನಾವು ಇನ್ನು ಕಾಯಲಾಗದು.
ನಮಗೆ ಈಗಲೇ ಸ್ವಾತಂತ್ರ್ಯ ಬೇಕು.
ನಾವು ನಮ್ಮ ಆತ್ಮಸ್ಥೈರ್ಯ ಕಳೆದುಕೊಳ್ಳಬಾರದು.
ರಾಷ್ಟ್ರಕ್ಕಾಗಿ ನಿಮ್ಮ ತ್ಯಾಗದ ಬಗ್ಗೆ ನಮಗೆ ಹೆಮ್ಮೆ ಇದೆ.
ಮಾಡು ಇಲ್ಲವೇ ಮಡಿ.
- ಜೈ ಹಿಂದ್, ಸಹೋದರರೇ. - ಜೈ ಹಿಂದ್.
ಲೋಹಿಯಾ ಜಿ, ಬ್ರಿಟಿಷರು ಭಾರತ ಬಿಟ್ಟು ತೊಲಗಿ ಚಳುವಳಿಯನ್ನು ಹತ್ತಿಕ್ಕಿದ್ದಾರೆ.
ನಾಯಕರನ್ನು ಬಂಧಿಸಲಾಗಿದೆ.
ನಾವು ಇದ್ದೇವೆ, ಅಲೋಕ್.
ಭಾರತ ಬಿಟ್ಟು ತೊಲಗಿ ಚಳುವಳಿಗೆ ಹೊಸ ಜೀವ ತುಂಬುವ ಬೇರೆ ಮಂದಿಯೂ ಇದ್ದಾರೆ.
ಬಲ್ಬ್ ಸುಟ್ಟುಹೋಯಿತು.
ಹೊಸದನ್ನು ಹಾಕು.
ನಮ್ಮಲ್ಲಿ ಹೊಸದಿಲ್ಲ.
ಸರಿ, ತೊಂದರೆ ಇಲ್ಲ.
ಕಾಂಗ್ರೆಸ್ ರೇಡಿಯೋ.
ಕಾಂಗ್ರೆಸ್ ಸದಸ್ಯರು ಅದನ್ನು ನಡೆಸುತ್ತಾರೆಂಬುದು ಸ್ಪಷ್ಟ.
ನಾವು ಅವರನ್ನು ನಮ್ಮ ಭೂಗತ ಚಳುವಳಿಗೆ ಸಂಪರ್ಕಿಸಬೇಕು.
ನಿಮ್ಮ ಮುಖಗಳು ಕಾಣುತ್ತಿಲ್ಲ.
ಬೆಂಕಿಕಡ್ಡಿಯನ್ನು ಹಚ್ಚಿ.
- ತಗೊಳ್ಳಿ. - ಒಳ್ಳೆಯದು.
ನೋಡಿ,
ಈ ರೇಡಿಯೋ ಬ್ರಿಟಿಷರ ವಿರುದ್ಧ
ನಮ್ಮ ಅತ್ಯಂತ ಶಕ್ತಿಶಾಲಿ ಅಸ್ತ್ರ ಆಗಬಹುದು.
ಮತ್ತೊಂದು ಕಡ್ಡಿ?
ಲೋಹಿಯಾ ಜೀ, ಅದೇ ಕೊನೆಯದ್ದು.
- ಅದೂ ಮುಗಿಯಿತೇ? - ಹೌದು.
ಹೀಗಿದ್ದರೆ ಕ್ರಾಂತಿಯನ್ನು ಹೇಗೆ ತರುತ್ತೀರಿ?
ಸರಿ, ಚಿಂತಿಸಬೇಡಿ.
ಎಷ್ಟೇ ಕಡ್ಡಿಗಳು ಮುಗಿದಿದ್ದರೂ,
ನಮ್ಮೊಳಗೆ ಉರಿಯುತ್ತಿರುವ ಬೆಂಕಿ ಎಂದಿಗೂ ನಂದುವುದಿಲ್ಲ.
ನಗರಗಳಾದ್ಯಂತ ಎಲ್ಲಾ ಭೂಗತ ಘಟಕಗಳನ್ನು ಸಕ್ರಿಯಗೊಳಿಸಿ.
ಕಾಂಗ್ರೆಸ್ ರೇಡಿಯೋ ಮೂಲಕ ಭಾರತ ಬಿಟ್ಟು ತೊಲಗಿ ಚಳುವಳಿ ಮರು ಹುಟ್ಟಿಹಾಕೋಣ.
- ಜೈ ಹಿಂದ್. - ಜೈ ಹಿಂದ್.
ಭಾರತೀಯ ಅಂಚೆ ಮದ್ರಾಸ್-ದೆಹಲಿ-ಕಲ್ಕತ್ತಾ
ಸೂರತ್
ಭಾರತದ ವೈಸರಾಯ್, ನವದೆಹಲಿ ಮ್ಯಾಜಿಸ್ಟ್ರೇಟ್, ಪೊಲೀಸರ ಮೇಲೆ ದಾಳಿ
ಗುಂಡು ಹಾರಿಸಬೇಕಾದ ಪೊಲೀಸರು
ನಾಯಕರ ಬಂಧನ
ಮೇಜಿನ ಮೇಲಿನ ವರದಿಗಳು ಸಾಕಷ್ಟು ಸ್ಪಷ್ಟವಾಗಿವೆ.
ಭಾರತ ಬಿಟ್ಟು ತೊಲಗಿ ಚಳುವಳಿ ತಳ್ಳಿಹಾಕಿದ್ದೆವು, ಆದರೆ ಕಾಂಗ್ರೆಸ್ ರೇಡಿಯೋ ಅದನ್ನು ಹಚ್ಚುತ್ತಿದೆ.
ನಮ್ಮ ಗಡಿಯಲ್ಲಿ ಎರಡನೇ ಮಹಾಯುದ್ಧ ಉದ್ರೇಕಗೊಳ್ಳುತ್ತಿದೆ.
ಭಾರತದಲ್ಲಿ ಆಂತರಿಕ ಸಂಘರ್ಷವನ್ನು ಬಯಸುತ್ತೀರಾ?
ಕಾಂಗ್ರೆಸ್ ರೇಡಿಯೋ ಹುಡುಕಿ.
ಸರ್.
ಇದು ಕಾಂಗ್ರೆಸ್ ರೇಡಿಯೋ.
42.34 ಮೀಟರ್ಗಳಲ್ಲಿ ಪ್ರಸಾರವಾಗುತ್ತಿದೆ.
ಭಾರತದಲ್ಲಿ ಎಲ್ಲಿಂದಲೋ...
ಭಾರತದ ಸಂಕೋಲೆಯಲ್ಲಿ ಸಾವಿರಾರು ಕೊಂಡಿಗಳಿವೆ,
ಈ ಕೊಂಡಿಗಳ ಮುರಿಯಿರಿ.
ಪ್ರತಿ ಹಳ್ಳಿಯಲ್ಲೂ ಅಂಥ ಶಕ್ತಿ ಸೃಷ್ಟಿಸಿ...
ಕಾಂಗ್ರೆಸ್ ರೇಡಿಯೋದಿಂದ ಐದು ಪ್ರಸಾರಗಳನ್ನು ತಡೆಹಿಡಿದ ನಂತರ,
ಅವರು ಈ ವಲಯದಲ್ಲಿ ಎಲ್ಲಿಯಾದರೂ ಇದ್ದಾರೆ ಎಂದು ನಾವು ಹೇಳಬಹುದು.
ನೀವು ಇಡೀ ಜಗತ್ತನ್ನು ಏಕೆ ಸುತ್ತಬಾರದು?
ನಮ್ಮ ಬೇಹುಗಾರಿಕಾ ತಂತ್ರಜ್ಞಾನದ ಅತ್ಯುತ್ತಮ ಕೆಲಸ ಇದು.
ಸಾಕಷ್ಟು ಉತ್ತಮ ಅಲ್ಲ.
ಪ್ರಯತ್ನಿಸುತ್ತಿರಿ.
ಇದು ಕಾಂಗ್ರೆಸ್ ರೇಡಿಯೋ.
ಕಾಂಗ್ರೆಸ್ ಭೂಗತ ಘಟಕಗಳು ಭಾರತದಾದ್ಯಂತ ಹಬ್ಬುತ್ತಿವೆ.
ಇದು ಇನ್ನು ಮುಂದೆ ಮುಂದುವರಿದರೆ,
ನಾವು ಅಪಾಯಕಾರಿ ಸನ್ನಿವೇಶ ಎದುರಿಸಬೇಕಾಗಬಹುದು.
ನಮ್ಮ ಮಹಿಳೆಯರ ಮೇಲೆ ಘೋರ ಶೋಷಣೆಯಾಯಿತು.
ಇದಿನ್ನು ಸಾಕು.
ಭಾರತದಲ್ಲಿ ಇರುವ ಈ ಸರ್ಕಾರವು ನಮಗೆ ಅತೀವ ಸಂಕಷ್ಟವನ್ನು ತಂದೊಡ್ಡಿದೆ.
ನಾವು ಇದನ್ನು ಹೇಗೆ ಸುಟ್ಟುಹಾಕಬೇಕೆಂದರೆ,
ಇದರ ಬೂದಿಯ ಒಂದೇ ಒಂದು ಕಣವೂ ನಮ್ಮ ಪವಿತ್ರ ಭೂಮಿಯಲ್ಲಿರಕೂಡದು.
ಚರ್ಚ್ಗೇಟ್ - ಅಪೋಲೋ ಬಂಡರ್ ಕೊಲಾಬಾ ಪಾಯಿಂಟ್ - ಸಸೂನ್ ಡಾಕ್
ಬಾಂಬೆಯಲ್ಲಿದೆ.
ಅಂತರರಾಷ್ಟ್ರೀಯ ಕಾನೂನಿನ ಹೊಸ ಬೆಳವಣಿಗೆಗಳನ್ನು ಚರ್ಚಿಸಲು ನಾವು ಆಗಾಗ್ಗೆ ಭೇಟಿಯಾಗುತ್ತಿರಬೇಕು.
- ಶುಭ ಸಂಜೆ, ಚಿಟ್ನಿಸ್ ಸರ್. - ಶುಭ ಸಂಜೆ.
- ತೊಂದರೆಗಾಗಿ ಕ್ಷಮಿಸಿ, ಪ್ರೊ. ಚಿಟ್ನಿಸ್. - ತೊಂದರೆ ಇಲ್ಲ.
ಬನ್ನಿ.
- ಸಿಗೋಣ, ಸರ್. - ಧನ್ಯವಾದ.
ಶುಭ ರಾತ್ರಿ, ಸರ್.
ಸುಳ್ಳು, ಸುಳ್ಳು,
ಮತ್ತಷ್ಟು ಸುಳ್ಳು.
ಹೇಳು.
ಪ್ರತಿ ರಾತ್ರಿ ಎಲ್ಲಿಗೆ ಹೋಗುತ್ತೀಯ?
ರಾತ್ರಿ ಎಲ್ಲಿಗೆ ಹೋಗುತ್ತೀಯ?
ಕಾಂಗ್ರೆಸ್ ಭೂಗತ ಘಟಕದಲ್ಲಿ ಕೆಲಸ ಮಾಡುವೆ.
ನನ್ನ ತಲೆ ಮೇಲೆ ಪ್ರಮಾಣ ಮಾಡಿ, ನಂತರ ನನಗೆ ಸುಳ್ಳು ಹೇಳಿದ್ದೀಯ.
ನನ್ನ ಉದ್ದೇಶವಾಗಿರಲಿಲ್ಲ.
ನಿಮ್ಮಪ್ಪ ನಿನಗೆ ಬದುಕಿದರೆಷ್ಟು ಸತ್ತರೆಷ್ಟು?
ಅವಳ ಊಟ ಒಳಗೆ ಎಸೆಯಿರಿ.
ಇನ್ನು ಅವಳ ಬದುಕೂ ಇಲ್ಲೇ ಸಾವೂ ಇಲ್ಲೇ.
ಉಷಾ.
ಅತ್ತೆ!
ಅಪ್ಪ, ನಾನು ಹೊರಡುತ್ತಿದ್ದೇನೆ.
ನೆನೆಪಿದೆಯಾ, ನಾನು ಚಿಕ್ಕವಳಿದ್ದಾಗ ನನ್ನನ್ನು ಕೇಳಿದ್ರಿ, "ನಿನ್ನ ರೆಕ್ಕೆಗಳು ಎಲ್ಲಿವೆ?" ಅಂತ.
ನನಗೆ ರೆಕ್ಕೆಗಳಿವೆ, ಅಪ್ಪ.
ಆದರೆ ನಿಮ್ಮ ಪ್ರೀತಿ ನನ್ನನ್ನು ಬಂಧಿಸುತ್ತದೆ.
ಮತ್ತು ನಿಮ್ಮ ಈ ಪ್ರೀತಿಯೇ ತೆರೆದ ಆಕಾಶ ಮತ್ತು ನನ್ನ ನಡುವೆ ನಿಂತಿದೆ.
"ಈಗ, ಈ ಪಂಜರವನ್ನು ಮುರಿಯದೆ
"ನನಗೆ ಬೇರೆ ಆಯ್ಕೆಗಳಿಲ್ಲ.
"ಮತ್ತು, ಅಪ್ಪ,
"ನಾನು ನಿಮ್ಮ ಮೇಲೆ ಪ್ರಮಾಣ ಮಾಡಿ, "ಸುಳ್ಳು ಹೇಳಿದ್ದು ನಿಜ.
"ಆದರೆ ನೀವು ಬದುಕುವುದು, ಸಾಯುವುದು ನನಗೆ ಮುಖ್ಯವಲ್ಲ
"ಅನ್ನೋದು ಮಾತ್ರ ಸುಳ್ಳು.
"ದೇವರೇ ನನ್ನ ಸಾಕ್ಷಿ.
"ನನ್ನ ಪ್ರಾಣವನ್ನು ನಿಮಗೆ ಕೊಡಲು ಸಾಧ್ಯವಾದರೆ, ಯಾವುದೇ ಹಿಂಜರಿಕೆಯಿಲ್ಲದೆ ಮಾಡುತ್ತೇನೆ.
"ಎಂದಿಗೂ ಹಾಗೆ ಯೋಚಿಸಬೇಡಿ
"ಅಥವಾ ಹಾಗೆ ಹೇಳಬೇಡಿ.
"ನನ್ನೊಂದಿಗೆ ನಾನು ಕೊಂಡೊಯ್ಯುವ ಏಕೈಕ ವಿಷಾದ ಇದು.
"ಅತ್ತೆಯನ್ನು ನೋಡಿಕೊಳ್ಳಿ.
"ನನ್ನನ್ನು ಹುಡುಕಬೇಡಿ, ಅಪ್ಪ.
"ನಾವು ಜೀವಂತವಾಗಿ ಉಳಿದರೆ,
"ಮುಕ್ತ ಭಾರತದಲ್ಲಿ ಮತ್ತೆ ಭೇಟಿಯಾಗೋಣ.
"ನಿಮ್ಮ ಉಷಾ.
"ಜೈ ಹಿಂದ್."
ಇನ್ನೇನು ಮಾಡಲಿ, ಅತ್ತೆ?
ಹರಿ, ನಾವು ಸಾಮಾನ್ಯ ಜನರು, ಮಗ.
ಧೈರ್ಯದ ಬಗ್ಗೆ ನಮಗೆ ಏನೂ ತಿಳಿದಿಲ್ಲ.
ಅವಳು ದೇಶದ ಸ್ವಾತಂತ್ರ್ಯಕ್ಕಾಗಿ ಹೋರಾಡಲು ಹೊರಟಳು.
ಅವಳು ಬದುಕುಳಿದರೆ, ದೇಶಕ್ಕೆ ಸ್ವಾತಂತ್ರ್ಯ ಸಿಗುತ್ತದೆ.
ಮತ್ತು ಇಲ್ಲದಿದ್ದರೆ,
ನಮ್ಮ ಮಗಳು ಹುತಾತ್ಮಳಾಗುತ್ತಾಳೆ.
ಅದು ಮಿಠಾಯಿ ಅಂಗಡಿ.
ನಮ್ಮ ರೇಡಿಯೋ ಸ್ಟೇಷನ್ ಬಗ್ಗೆ ಹೇಳಬೇಕೇ?
ಪರಿಸ್ಥಿತಿಯನ್ನು ನಿರ್ಣಯಿಸೋಣ.
ಒಳಗೆ ಬನ್ನಿ, ಬೇಗ.
ಕಾಂಗ್ರೆಸ್ ಭೂಗತ ಸಂದೇಶ ಎಲ್ಲರನ್ನೂ ತಲುಪುತ್ತಿದೆ.
ಲೋಹಿಯಾ ಜೀ?
ಹೌದು, ನಾನೇ. ಅವನ ಭೂತವಲ್ಲ.
ನಾನು ಉಷಾ.
ಯಾರಿಗೂ ತಿಳಿದಿಲ್ಲ, ಆದರೆ ನಾವು ಕಾಂಗ್ರೆಸ್ ರೇಡಿಯೋ ನಡೆಸುತ್ತೇವೆ.
ಏನು?
ನಾನು, ನನ್ನ ಕಾಲೇಜು ಗೆಳೆಯರು, ಫಹಾದ್ ಮತ್ತು ಕೌಶಿಕ್, ಕಾಂಗ್ರೆಸ್ ರೇಡಿಯೋ ನಡೆಸ್ತೇವೆ.
- ಅವರು ಎಲ್ಲಿದ್ದಾರೆ? - ಗೇಟ್ ಹತ್ತಿರ.
ಫಹಾದ್, ಕೌಶಿಕ್!
- ಜೈ ಹಿಂದ್, ಸರ್. - ಜೈ ಹಿಂದ್.
ಸರ್...
ಸರ್, ನಾನು... ನಾನು ಫಹಾದ್ ಅಹ್ಮದ್, ಸರ್.
ನಾನು ಕೇಳಿದ್ದೇನೆ... ನಿಮ್ಮ ಬಗ್ಗೆ ಸಾಕಷ್ಟು ಓದಿದ್ದೇನೆ.
ನೀವು ಮಹಾನರು, ಸರ್.
ಮಹಾನ್ ಮನೋಹರ ಲೋಹಿಯಾ, ಅವರು ನನ್ನ ಸೋದರ ಸಂಬಂಧಿ.
ನಾನು ರಾಮ್ ಮನೋಹರ್ ಲೋಹಿಯಾ, ಒಬ್ಬ ಸಾಮಾನ್ಯ ಮನುಷ್ಯ.
ಸರಿ, ತಮಾಷೆ ಸಾಕು. ನಾನು ವಿಷಯಕ್ಕೆ ಬರುತ್ತೇನೆ.
ನಿಮ್ಮ ಮೂವರ ಬಗ್ಗೆ ನನಗೆ ಹೆಮ್ಮೆ ಇದೆ.
ಬನ್ನಿ, ಈ ರೇಡಿಯೋ ಸ್ಟೇಷನ್ ಬಗ್ಗೆ ಎಲ್ಲವನ್ನೂ ಹೇಳಿ.
- ಬನ್ನಿ. - ಸರಿ.
ರೇಡಿಯೋನ ಬಾಬುಲ್ನಾಥಲ್ಲಿ ಯಾರಿಗೂ ಗೊತ್ತಿಲ್ಲದ ಫ್ಲಾಟಿನಿಂದ ನಡೆಸುತ್ತೇವೆ.
ಮಂಗಳೂರಿನಿಂದ ಅಜ್ಮೇರ್'ವರೆಗೆ,
ಕಾಂಗ್ರೆಸ್ ರೇಡಿಯೋ ವ್ಯಾಪ್ತಿ ದೃಢೀಕರಿಸಲಾಗಿದೆ.
ಆದರೆ ಇದು ಸಾಕಾಗುವುದಿಲ್ಲ.
ಬರ್ಮಾದಿಂದ ಬಲೂಚಿಸ್ತಾನದವರೆಗೆ ಮತ್ತು ಕಾಶ್ಮೀರದಿಂದ ಕನ್ಯಾಕುಮಾರಿಯವರೆಗೆ
ಈ ರೇಡಿಯೋ ಕೇಳಬೇಕೆಂದು ನಾವು ಬಯಸುತ್ತೇವೆ.
ಕಾಮತ್ ನಮ್ಮ ತಾಂತ್ರಿಕ ತಜ್ಞ.
- ಕಾಮತ್. - ಹಾಂ.
ರೇಡಿಯೋ ಕೇಂದ್ರದ ವ್ಯಾಪ್ತಿ ಹೆಚ್ಚಿಸಲು
ನಮಗೆ ಶಕ್ತಿಯುತ ರೆಕ್ಟಿಫೈಯರ್ ಇರಬೇಕು.
ಇನ್ನೊಂದು ವಿಷಯ, ಪ್ರಸಾರದ ಧ್ವನಿ ಗುಣಮಟ್ಟ ಕೆಟ್ಟದಾಗಿದೆ.
ಅದನ್ನು ಸರಿಪಡಿಸಲು, ನಾವು ಮೈಕ್ ಬದಲಿಗೆ ರೆಕಾರ್ಡ್ ಮೂಲಕ ಪ್ರಸಾರ ಮಾಡೋಣ,
ಅದನ್ನು ಇಲ್ಲಿ ಧ್ವನಿಮುದ್ರಿಸೋಣ.
- ಎಲ್ಲರಿಗೂ ಇದು ಸ್ಪಷ್ಟವೇ? - ಹೌದು.
ಈ ರೇಡಿಯೋದ ಧ್ವನಿಯನ್ನು ಸಾವಿರಗಟ್ಟಲೆ,
ಸಾವಿರದಿಂದ ಲಕ್ಷಾಂತರ ಜನರಿಗೆ ತಲುಪಿಸಬೇಕು.
ಈಗ, ಈ ರೇಡಿಯೋ ರಾಷ್ಟ್ರದ ಧ್ವನಿಯಾಗುತ್ತದೆ.
ನಾಳೆಯಿಂದ ನಾವೆಲ್ಲರೂ ದೇಶದಾದ್ಯಂತ
ಭಾರತ ಬಿಟ್ಟು ತೊಲಗಿ ಚಳುವಳಿಯನ್ನು ಮತ್ತೆ ಹುಟ್ಟಿ ಹಾಕೋಣ.
- ಮಾಡು ಇಲ್ಲವೇ ಮಡಿ. - ಮಾಡು ಇಲ್ಲವೇ ಮಡಿ!
ಮಾಡು ಇಲ್ಲವೇ ಮಡಿ.
ಅಮೆರಿಕನ್ನರು ಪತ್ತೆ ಮಾಡಿದ್ದಾರೆ.
ಕಾಂಗ್ರೆಸ್ ರೇಡಿಯೋ ಬಾಂಬೆಯಲ್ಲಿದೆ.
ದೊಡ್ಡದಾಗುವ ಮೊದಲು ಅದನ್ನು ಹೊಸಕಿಹಾಕಿ.
ಒತ್ತಡ ಹೆಚ್ಚಾದರೆ, ನಾವು ಗಾಂಧಿಯನ್ನು ಬಿಡುಗಡೆ ಮಾಡಬೇಕಾದೀತು.
ಅದನ್ನು ಹುಡುಕಿ.
ಅದನ್ನು ನಾಶಮಾಡಿ.
ಮತ್ತು ಅದರ ಹಿಂದೆ ಇರುವವರನ್ನು ಗಲ್ಲಿಗೇರಿಸಿ.
ನನ್ನನ್ನು ಇಲ್ಲಿಂದ ಬಿಡಿ.
ನಾನು ಸಾಯುತ್ತೇನೆ.
ಹೇ, ಬಾ!
ಬಾರೋ.
ನಡಿ!
ದಯವಿಟ್ಟು ನನ್ನನ್ನು ಬಿಡಿ, ಸರ್.
ಹಲ್ದಾರ್ ಅವರೇ.
ಪ್ರಾರಂಭಿಸೋಣವೇ?
ನನ್ನನ್ನು ಹೋಗಲು ಬಿಡಿ, ಸರ್.
ನನಗೇನೂ ಗೊತ್ತಿಲ್ಲ, ಸರ್.
ಸರ್, ಅವನು ಸತ್ತಿದ್ದರೆ?
ಅವನ ಸಾವು ಸಮಸ್ಯೆಯಲ್ಲ.
ನಮಗೆ ಏನನ್ನೂ ಹೇಳದೆ ಸತ್ತಿದ್ದರೆ ಸಮಸ್ಯೆಯಾಗುತ್ತಿತ್ತು.
ಸರ್, ಎಸಿಪಿ ನಿಮ್ಮನ್ನು ಕರೆದಿದ್ದಾರೆ.
ಇನ್ಸ್ಪೆಕ್ಟರ್ ಜಾನ್ ಲಯರ್, ಅಪರಾಧ ವಿಭಾಗ.
ಕಳೆದ ವಾರಗಳಲ್ಲಿ ಏಕಾಂಗಿಯಾಗಿ ಬಾಂಬೆ ಕಾಂಗ್ರೆಸ್ ನ ತಲೆಯನ್ನು ಕತ್ತರಿಸಿದನು.
ಬ್ರಿಗೇಡಿಯರ್ ಕಾರಿಗ್ಗನ್, ಮಿಲಿಟರಿ ಗುಪ್ತಚರ ಮುಖ್ಯಸ್ಥ, ದೆಹಲಿ.
- ಸರ್. - ಕಾಂಗ್ರೆಸ್ ರೇಡಿಯೋ ಬಾಂಬೆಯಲ್ಲಿದೆ.
ಅದನ್ನು ಬೇಟೆಯಾಡುವುದು ವೈಸರಾಯರ ಪ್ರಮುಖ ಆದ್ಯತೆ.
ನಿಮಗೆ ಎಲ್ಲಾ ಇತ್ತೀಚಿನ ಕಣ್ಗಾವಲು ಮತ್ತು ಸಂವಹನ ಉಪಕರಣಗಳು ಸಿಗಲಿವೆ.
ವ್ಯರ್ಥ ಮಾಡಲು ಸಮಯವಿಲ್ಲ.
ಸರ್, ನಾನು ರೇಡಿಯೋವನ್ನು ಹುಡುಕುತ್ತೇನೆ.
ಮತ್ತು ಆ ದೇಶದ್ರೋಹಿಗಳನ್ನೂ.
ಇದು ಕಾಂಗ್ರೆಸ್ ರೇಡಿಯೋ, 42.34 ಮೀಟರ್ಗಳಲ್ಲಿ ಪ್ರಸಾರವಾಗುತ್ತಿದೆ.
ಭಾರತದಲ್ಲಿ ಎಲ್ಲಿಂದಲೋ, ಭಾರತದಲ್ಲಿ ಎಲ್ಲಿಗೋ.
ಪ್ರತಿದಿನ ರಾತ್ರಿ 8:30ಕ್ಕೆ.
ನನ್ನ ಪ್ರೀತಿಯ ದೇಶವಾಸಿಗಳೇ,
ನಾನು ರಾಮ್ ಮನೋಹರ್ ಲೋಹಿಯಾ ನಿಮ್ಮೆಲ್ಲರೊಂದಿಗೆ ಮಾತನಾಡುತ್ತಿದ್ದೇನೆ.
ಲೋಹಿಯಾ.
ಗಾಂಧಿಯವರು ನಮಗೆ ಮಂತ್ರ ಕೊಟ್ಟರು...
ನಮಗೆ ಇನ್ನೂ ಸಿಕ್ಕಿಲ್ಲದ ರಾಜಕೀಯ ಚಳುವಳಿಗಾರ.
ಮಾಡು ಇಲ್ಲವೇ ಮಡಿ.
ಕಾಂಗ್ರೆಸ್ ರೇಡಿಯೋ ಹಿಂದಿನ ತಲೆ ಅವನಾಗಿರಬೇಕು.
ಸಾವಿರಾರು ವರ್ಷಗಳ ಹಿಂದೆ...
ನಗರದಾದ್ಯಂತ ಲೋಹಿಯಾನ "ವಾಂಟೆಡ್" ಪೋಸ್ಟರ್ ಹಾಕಿಸಿ.
ಈ ರೇಡಿಯೋವನ್ನು ಯಾರೋ ನಿರ್ಮಿಸಿರಬೇಕು.
ಈ ಚಳುವಳಿ ಈಗ ನಮ್ಮ ಜೀವನದ ಭಾಗ.
ಬಾಂಬೆಯಲ್ಲಿ ಅಂತಹ ಸಾಧನವನ್ನು ಜೋಡಿಸಬಲ್ಲವರು 4-5 ರೇಡಿಯೋ
ಇಂಜಿನಿಯರ್ಗಳಿಗಿಂತ ಕಡಿಮೆ ಇದ್ದಾರೆ.
ಎಲ್ಲರನ್ನೂ ಹಿಡಿಯೋಣ.
ಕಾಂಗ್ರೆಸ್ ರೇಡಿಯೋ ಅಪಾಯದಲ್ಲಿದೆ.
ಏನು?
ನಿಮ್ಮ ರೇಡಿಯೋ ಎಂಜಿನಿಯರನ್ನ ಹುಡುಕ್ತಿದ್ದಾರೆ.
ಆದರೆ ನಾನು ನಿಮ್ಮನ್ನು ಏಕೆ ನಂಬಬೇಕು? ನೀವು ಯಾರು?
- ಪೊಲೀಸ್. - ಏನು?
ಎಲ್ಲಾ ಕ್ರಾಂತಿಕಾರಿಗಳು ಒಂದೇ ರೀತಿ ಅಲ್ಲ.
ನಿಮ್ಮಂತಹ ಕ್ರಾಂತಿಕಾರಿಗಳನ್ನು ಯಾರು ಉಳಿಸುತ್ತಾರೆ?
ನಾನು ನಿಮ್ಮನ್ನು ನಂಬುವುದಿಲ್ಲ.
ಕಾಂಗ್ರೆಸ್ ರೇಡಿಯೋ ಅಲಂಕಾರ್ ಬಿಲ್ಡಿಂಗ್ನಲ್ಲಿದೆ,
ಆದರೆ ನಾನು ಯಾರಿಗೂ ಹೇಳಿಲ್ಲ.
ನಿನ್ನ ಎಂಜಿನಿಯರ್ ಪ್ರಾಣ ಉಳಿಸು.
ಈಗ ಹೊರಗೆ ಯಾರು ಸಾಯುತ್ತಿದ್ದಾರೆ?
- ತೆರೆಯಿರಿ. - ಏನು?
ಪೊಲೀಸರು ಬರುತ್ತಿದ್ದಾರೆ. ಬೇಗ ಹೊರಡೋಣ.
ಕಾರಿನ ಕೀ ತರುತ್ತೇನೆ.
ನಾವು ಇಲ್ಲಿರೋದು ಗೊತ್ತು.
ಗಾವಂಕರ್, ಹಿಂದೆ ಹುಡುಕು.
ತಾಂಬೆ, ಮುಂಭಾಗ ಪರೀಕ್ಷಿಸು.
ನಿಲ್ಲು!
ನಿಲ್ಲು ಅಂದೆ!
ನಿಲ್ಲು!
ಅವನನ್ನು ತಡೆಯಿರಿ!
ಇಂಜಿನಿಯರನ್ನು ತಡೆಯಿರಿ!
ನನ್ನ ಅವನಿಂದ ಬಿಡಿಸಿ!
ನನ್ನನ್ನು ಅವನಿಂದ ಬಿಡಿಸಿ!
ಬಿಡೋ! ಬಿಡೋ ಅವರನ್ನು!
ಬಿಡೋ ನನ್ನ, ಗಲೀಜು ಭಾರತೀಯನೇ!
ನನ್ನನ್ನು ಮುಟ್ಟಲು ಎಷ್ಟೋ ಧೈರ್ಯ?
ಬಲ್ಬೀರ್ ಎಷ್ಟೋ ವರ್ಷಗಳ ಹಿಂದೆ ಹುತಾತ್ಮತೆ ಸ್ವೀಕರಿಸಿದ್ದ.
ನಮ್ಮೆಲ್ಲರಂತೆಯೇ.
ನಾವು ಬಲ್ಬೀರ್'ನನ್ನು ಕಳೆದುಕೊಂಡಿಲ್ಲ,
ಹುತಾತ್ಮತೆಗೆ ಒಪ್ಪಿಸಿದೆವು.
ನಮ್ಮ ಸ್ವಾತಂತ್ರ್ಯ ಹೋರಾಟವನ್ನು ಮುಂದುವರಿಸುತ್ತೇವೆ ಎಂಬ ಭರವಸೆಯೊಂದಿಗೆ.
ರೇಡಿಯೋ ಕೇಂದ್ರಕ್ಕೆ ರೆಕ್ಟಿಫೈಯರ್ ಬೇಕಾಗಿತ್ತು, ಅದು ಯಾವುದೇ ಅಂಗಡಿಯಲ್ಲಿ ಸಿಗಲಿಲ್ಲ.
ಒಬ್ಬ ಕಳ್ಳಸಾಗಣೆದಾರ ವ್ಯವಸ್ಥೆ ಮಾಡಿದ್ದಾನೆ.
ಅದಕ್ಕೇ ಅವನ ಬಳಿ ನಿಮ್ಮನ್ನು ಕಳುಹಿಸುತ್ತಿದ್ದೇನೆ.
ಏನಾದರೂ ತಪ್ಪಾಗಬಹುದು.
- ನಿಮಗೆ ಭಯ ಇಲ್ಲವಲ್ಲ? - ಇಲ್ಲ, ಲೋಹಿಯಾ ಜೀ.
ನಾವು ಮಾಡುತ್ತೇವೆ.
ಹೆಸರು ದೌಲತ್ ಸಿಂಗ್.
ರಾತ್ರಿ 10:00 ಗಂಟೆಗೆ, ಹಾಜಿ ಖಾನ್ ದರ್ಗಾ ಬಜಾರ್.
ಕಬೀರ್ ನಾವೆಲ್ಟಿ.
ಅವನಿಗೆ ಹಣ ಕೊಡಿ, ಅವನು ರೆಕ್ಟಿಫೈಯರ್ ನೀಡುತ್ತಾನೆ.
ಜಾಗೃತೆಯಿಂದ ಇರಿ.
ಜಾಗರೂಕರಾಗಿರಿ.
ಜೈ ಹಿಂದ್.
- ಜೈ ಹಿಂದ್. - ಜೈ ಹಿಂದ್.
ಬೇಕಾಗಿದ್ದಾರೆ ರಾಮ್ ಮನೋಹರ್ ಲೋಹಿಯಾ
ದೌಲತ್ ಸಿಂಗ್.
- ಇಲ್ಲೇ ಇರಿ. - ಜಾಗ್ರತೆ.
ಹೋಗೋಣ.
- ನಿಲ್ಲು! ನಿಲ್ಲು! - ನಿಲ್ಲು!
ಅವರನ್ನು ತಡೆಯಿರಿ!
ಲಯರ್ ಸಾಹೇಬರಿಗೆ ತಿಳಿಸು.
ಜರುಗಿ!
ದಾರಿ ಬಿಡು!
ಜರುಗಿ! ಜರುಗಿ!
ನಿಲ್ಲು!
ದಾರಿ ಬಿಡಿ!
ಪೊಲೀಸ್. ಬೈಕಿಂದ ಇಳಿ.
ಹೋಗು, ಹೋಗು, ಹೋಗು!
ಹೇ, ನಿಲ್ಲು!
ಏನು ಮಾಡ್ತಿದ್ದೀರಿ?
ಸರಿಯೋ!
ಸರಿದುಕೋ!
ದಾರಿ ಬಿಡಿ!
ಹೇ!
- ನಿಲ್ಲು! - ನಿಲ್ಲು!
ಲಯರ್ ಅವರು ಬರೋವರೆಗೂ ಎಲ್ಲರನ್ನೂ ಇಲ್ಲೇ ತಡೆ.
ಅವಳನ್ನು ಹಿಂಬಾಲಿಸುವೆ.
ಹೇ!
ಏನಾಗ್ತಾ ಇದೆ, ಅಣ್ಣ?
ಹಿಂದೆ ಇರು ಅಂದೆ ತಾನೆ ನಿನಗೆ?
ಎಲ್ಲರೂ ಹಿಂದೆಯೇ ಇರಿ!
ಹೇ! ಎಲ್ಲಿಗೆ ಹೊರಟಿರುವೆ? ನಿಲ್ಲು!
ಬಂದೆ!
- ಏನಿದು... - ಹೇ!
ನಿಲ್ಲಿ.
ಯಾರೂ ಇಲ್ಲಿಂದ ಹೋಗಬಾರದು.
ಪೊಲೀಸರು ಇಲ್ಲಿದ್ದಾರೆ. ಇದು ತಮಾಷೆಯಲ್ಲ.
ಸರ್!
ಕೂಲಂಕುಷವಾಗಿ ಹುಡುಕದೆ ಯಾರೂ ಹೋಗಬಾರದು.
ಎಲ್ಲರನ್ನೂ ಹುಡುಕಿ.
ಹುಷಾರಾಗಿರು ಅಂತ ಹೇಳಿದ್ದೆ.
ಅಲ್ಲಿ ಪೋಲೀಸರು ಇರೋದು ಗೊತ್ತಿತ್ತು.
- ಇದನ್ನು ಮಾಡಬೇಕಾಗಿತ್ತು. - ಹೇಗೆ...
ನಿನ್ನ ಜೀವಕ್ಕೆ ಅಪಾಯ ಆಗೋದ್ರಿಂದ ಸ್ವಾತಂತ್ರ್ಯ ಸಿಗುತ್ತಾ?
ಉಷಾ, ಇಲ್ಲಿ ನೋಡು.
ನನ್ನ ಕೈಗಳು ನಡುಗುತ್ತಿವೆ.
ಉಷಾ, ನಿನ್ನೊಂದಿಗೆ ಮಾತನಾಡುತ್ತಿದ್ದೇನೆ. ನನಗೆ ಉತ್ತರಿಸು.
ನಿಜ ಹೇಳು.
ನೀನು ಇದನ್ನು ಮಾಡುತ್ತಿರುವುದು ದೇಶಕ್ಕಾಗಿಯೋ? ಅಥವಾ ನನಗಾಗಿಯೋ?
ಮತ್ತೆ, ನಮ್ಮ ನಡುವೆ ಇರೋದು,
ಅದು ಸುಳ್ಳೇ?
ಇಲ್ಲ.
ಅದು ಸತ್ಯ.
ಆದರೆ ಅದು ನಗಣ್ಯ,
ನಮ್ಮ ದೇಶದ ಸ್ವಾತಂತ್ರ್ಯಕ್ಕೆ ಹೋಲಿಸಿದಾಗ.
ಸ್ವಾತಂತ್ರ್ಯದ ಹಾದಿಯ ಕಡೆಗೆ ನೀನು ನನ್ನೊಂದಿಗೆ ನಡೆಯಲಾಗದಿದ್ದರೆ, ಬರಬೇಡ.
ಆದರೆ, ಕೌಶಿಕ್,
ದಯವಿಟ್ಟು ನನ್ನ ದಾರಿಗೆ ಅಡ್ಡಿಯಾಗಬೇಡ.
ಫಹಾದ್.
ಕೇಳು.
ಉಷಾಳನ್ನು ನೋಡಿಕೋ.
ಆಣೆ ಮಾಡು. ಆಣೆ ಮಾಡು!
ಹೃದಯದ ಬಗ್ಗೆ ಚಿಂತಿಸಬೇಡ, ಅದು ಬಡಿಯಬಹುದು ಅಥವಾ ನಿಲ್ಲಬಹುದು,
ಆದರೆ ನಮ್ಮ ಸ್ವಾತಂತ್ರ್ಯ ಹೋರಾಟ ನಿಲ್ಲಬಾರದು.
ನನ್ನ ಪ್ರೀತಿಯ ದೇಶವಾಸಿಗಳೇ, ನಾನು ರಾಮ್ ಮನೋಹರ್ ಲೋಹಿಯಾ ಮಾತನಾಡುತ್ತಿದ್ದೇನೆ.
ಮಹಾತ್ಮ ಗಾಂಧಿಯವರ ಅಹಿಂಸೆಯ ಕುರಿತ ಅಮೂಲ್ಯವಾದ ಪಾಠಗಳು
ಅನ್ಯಾಯ ಮತ್ತು ಅತ್ಯಾಚಾರದ ವಿರುದ್ಧ ಹೊಸ ಅಸ್ತ್ರ ತಯಾರಿಸಲು...
ಗುರುದಾಸ್ಪುರ ಪಂಜಾಬ್
...ನಮಗೆ ಸಹಾಯ ಮಾಡಿದೆ.
ವಿದೇಶಿ ಸರಕನ್ನು ಉತ್ಪಾದಿಸುವ ಕಾರ್ಖಾನೆಗಳ ಬಳಿ ಶಾಂತಿಯುತ ಪ್ರತಿಭಟನೆ ಮಾಡಿ.
ಸರ್ಕಾರಿ ಹುದ್ದೆಗಳನ್ನು ತೊರೆಯಲು ಸಹೋದರರಿಗೆ ಹೇಳಿ.
ಶಿಮ್ಲಾ ಪಂಜಾಬ್ ಪ್ರಾಂತ್ಯ
ಸ್ವಾಗತ, ಸಹೋದರ!
ನಿಮ್ಮನ್ನು ನ್ಯಾಯಾಲಯಕ್ಕೆ ಎಳೆಯುವ ಯಾವುದೇ ವ್ಯವಹಾರ ಬೇಡ.
ರೈತರು ಧಾನ್ಯ ಮತ್ತು ಸಾಮಗ್ರಿಗಳನ್ನು ಶೇಖರಿಸಿಡಲಿ.
ಇಂತಹ ಚಟುವಟಿಕೆಗಳನ್ನು ಮುಂದುವರೆಸೋಣ.
ನಾವೇನೂ ತಪ್ಪು ಮಾಡುತ್ತಿಲ್ಲ.
ನಾವೆಲ್ಲರೂ ಬಯಸುವ ಸ್ವಾತಂತ್ರ್ಯಕ್ಕಾಗಿ ಇದನ್ನು ಮಾಡುತ್ತಿದ್ದೇವೆ.
ಈ ದೇಶವು ಸ್ವಾತಂತ್ರ್ಯದ ಗುರಿಯನ್ನು ತಲುಪಲು
ಆದಷ್ಟೂ ನೆರವಾಗುವುದು ಈ ದೇಶದ ಪ್ರತಿಯೊಬ್ಬ ನಾಗರಿಕರ ಕರ್ತವ್ಯ.
ಕಾಂಗ್ರೆಸ್ ಸಮಿತಿ ಮತ್ತು ಇತರೆ ಕಾರ್ಯಕರ್ತರ ಬಂಧನದ
ವಿರುದ್ಧ ಪ್ರತಿಭಟಿಸಲು ಪೇಶಾವರ ಸಂಪೂರ್ಣ ಮುಷ್ಕರ ಆಯೋಜಿಸಿತು.
ಪೇಶಾವರ ವಾಯುವ್ಯ ಗಡಿ ಪ್ರಾಂತ್ಯ
...ಅಂಗಡಿಗಳನ್ನು ತೆರೆದು, ಕಲೆಕ್ಟರ್ ತಮ್ಮ ನಿಯಂತ್ರಣದಡಿ...
ಕಾಂಗ್ರೆಸ್ ಮತ್ತೆ ಹೋರಾಟ ನಡೆಸುತ್ತಿದೆ.
ಈ ಬಾರಿ ನಾವೇ ಗೆಲ್ಲುತ್ತೇವೆ.
ಮಾಡು ಇಲ್ಲವೇ ಮಡಿ!
ದಬ್ಬಾಳಿಕೆ ಮತ್ತು ಅತ್ಯಾಚಾರ...
ಕಲ್ಕತ್ತಾ ಬಂಗಾಳ ಪ್ರಾಂತ್ಯ
ನೇತಾಜಿ ಜರ್ಮನಿಯಿಂದ ಹೋರಾಡುತ್ತಿದ್ದರೆ ಇಲ್ಲಿಂದ ಕಾಂಗ್ರೆಸ್ ಹೋರಾಡುತ್ತಿದೆ.
ಭಾರತ ಶೀಘ್ರದಲ್ಲೇ ಮುಕ್ತವಾಗಲಿದೆ.
- ಜೈ ಹಿಂದ್! - ಜೈ ಹಿಂದ್!
ಇದೆಲ್ಲವೂ ಕೊನೆಗೊಳ್ಳಬೇಕು.
ಇದಿನ್ನು ಸಾಕು.
ದೇಶವನ್ನು ಗುಲಾಮಗಿರಿಯಿಂದ ಮುಕ್ತಗೊಳಿಸಬೇಕು.
ದಂಗೆ ಹೀಗೆಯೇ ಬಲಗೊಂಡು ಮುಂದುವರೆಯಲಿ
ಮತ್ತು ಬ್ರಿಟಿಷ್ ಆಳ್ವಿಕೆಗೆ ಸಂಪೂರ್ಣ ಅಂತ್ಯವನ್ನು ತರಲಿ.
ಈಗ ಭಾರತದಾದ್ಯಂತ ನಮ್ಮ ರೇಡಿಯೋ ಕೇಳಬಹುದು.
ಇಲ್ಲಿ ಪ್ರತಿ ಧ್ವಜ ಒಂದು ಭೂಗತ ಘಟಕ ಪ್ರತಿನಿಧಿಸುತ್ತದೆ.
ಈಗ ಪ್ರತಿ ಘಟಕವನ್ನು ದಂಗೆಗೆ ಸಿದ್ಧಪಡಿಸಲು ನಮ್ಮ ರೇಡಿಯೋ ಬಳಸಬೇಕಾಗಿದೆ.
ನಾವು ನಮ್ಮ ಅಂತಿಮ ಯುದ್ಧವನ್ನು ಘೋಷಿಸುವ ದಿನ ದೂರವಿಲ್ಲ.
ಈಗ ನಮ್ಮನ್ನು ಯಾರೂ ಸೋಲಿಸಲಾರರು.
- ಜೈ ಹಿಂದ್. - ಜೈ ಹಿಂದ್.
ಲೆಫ್ಟಿನೆಂಟ್ ಧಾರ್, ಸರ್. ಬ್ರಿಟಿಷ್ ಭಾರತೀಯ ಸೇನೆ.
ಲೆಫ್ಟಿನೆಂಟ್ ರಾಯ್, ಸರ್. ಬ್ರಿಟಿಷ್ ಭಾರತೀಯ ಸೇನೆ.
ಅವರ ಬಳಿ ರೇಡಿಯೋ ಪತ್ತೆ ಮಾಡುವ ವ್ಯಾನ್ ಇದೆ ಎಂದು ಪೊಲೀಸ್ ಮಾಹಿತಿದಾರ ತಿಳಿಸಿದ.
ನಾಯಿಯಂತೆ ಇದು ರೇಡಿಯೋ ಸಿಗ್ನಲ್ ಪತ್ತೆ ಹಚ್ಚಬಲ್ಲದು.
ಆದರೆ ನಮ್ಮ ಪರವಾಗಿ ಒಂದು ವಿಷಯವಿದೆ.
ಇದನ್ನು ಮರೆಮಾಡುವುದು ಅಸಾಧ್ಯ.
ರೇಡಿಯೋ ಪ್ರಸಾರ ಮಾಡುವಾಗ ಮಾತ್ರ ಅವರು ನಮ್ಮನ್ನು ಹಿಡಿಯಬಹುದು.
ಅವರು ತಂತ್ರಜ್ಞಾನವನ್ನು ಬಳಸಿದರೆ ನಾವು ನಮ್ಮ ಕಣ್ಣುಗಳನ್ನು ಬಳಸೋಣ.
ಸಂಕೇತ ಶಕ್ತಿ ಮಾಪಕ
ಕಾಮತ್ ನಿಮಗೆ ಇದರಲ್ಲಿ ಸಹಾಯ ಮಾಡುತ್ತಾರೆ.
ಇದು ಕಾಂಗ್ರೆಸ್ ರೇಡಿಯೋ, 42.34 ಮೀಟರ್ಗಳಲ್ಲಿ ಪ್ರಸಾರವಾಗುತ್ತಿದೆ.
ಮಲಬಾರ್ ಹಿಲ್ನಿಂದ ಆರಂಭಿಸೋಣ.
ಭಾರತದಲ್ಲಿ ಎಲ್ಲಿಂದಲೋ...
ನಮ್ಮ ದೇಶವನ್ನು ಗುಲಾಮಗಿರಿಯಿಂದ ಮುಕ್ತಗೊಳಿಸಲು
ಪ್ರತಿಯೊಬ್ಬ ನಿಷ್ಠ ಕಾಂಗ್ರೆಸ್ಸಿಗರು ಶ್ರಮಿಸಬೇಕು
ಮತ್ತು ಈ ಚಳುವಳಿಯಲ್ಲಿ ಸಕ್ರಿಯವಾಗಿ ಪಾಲ್ಗೊಳ್ಳಬೇಕು.
ಈ ಧ್ಯೇಯವೇ ನಿಮ್ಮ ಕ್ರಿಯೆಗಳನ್ನು ಮುನ್ನಡೆಸಲಿ.
ಮಲಬಾರ್ ಹಿಲ್
ಬ್ರಿಟಿಷರು ನಮ್ಮನ್ನು ಗಲಭೆಕೋರರು ಎಂದು ಕರೆಯುತ್ತಿದ್ದಾರೆ.
ಬನ್ನಿ, ಒಂದಾಗೋಣ,
ಸ್ವಾತಂತ್ರ್ಯ ಅರಸುವ ಅಹಿಂಸಾವಾದಿ ಬಂಡುಕೋರರಾಗೋಣ.
ಕೋಟೆ ಎಲ್ಫಿನ್ಸ್ಟೋನ್ ವೃತ್ತ
ಜನಗಳು ನಿಮ್ಮ ನಡುವಿನ ಕಲಹಗಳನ್ನು ಬಗೆಹರಿಸಿಕೊಳ್ಳಿ,
ಆಗ ನಾವು ಒಂದು ದೇಶವಾಗಿ ಮುನ್ನಡೆಯಬಹುದು.
ತಾರದೇವ್ ಬಾಬುಲ್ ನಾಥ್ - ಗಿರ್ಗೌಮ್
ಭಾರತದಲ್ಲಿ ಎಲ್ಲಿಂದಲೋ, ಭಾರತದಲ್ಲಿ ಎಲ್ಲಿಗೋ.
ಪ್ರತಿದಿನ ಸಂಜೆ 8:30ಕ್ಕೆ.
ನನ್ನ ಸಹಚರರೇ,
ಬ್ರಿಟಿಷ್ ಸರ್ಕಾರ ಭಾರತದ ವಿರುದ್ಧ ಯುದ್ಧ ಮಾಡುತ್ತಿರುವುದನ್ನು ಬಲ್ಲಿರಿ.
ಇಡೀ ದೇಶದಲ್ಲಿ,
ಲಾಠಿ ಚಾರ್ಜ್ ಮತ್ತು ಅಶ್ರುವಾಯುಗಳನ್ನು ಬಳಸುತ್ತಿದ್ದಾರೆ.
ಕಾಂಗ್ರೆಸ್ ಕಮಿಟಿ...
ಸಿಗ್ನಲ್ ಬಲವಾಗುತ್ತಿದೆ.
ಇದಕ್ಕೆ ಕಾರಣ, ಬ್ರಿಟಿಷ್ ಸರ್ಕಾರದೊಂದಿಗೆ ಚರ್ಚಿಸಲು
ಕಾಂಗ್ರೆಸ್ ಎಲ್ಲಾ ರೀತಿಯ ಶ್ರಮ ಹಾಕಿದೆ,
ಆದರೆ ಚರ್ಚೆಯ ಎಲ್ಲಾ ದಾರಿಗಳು ಮುಚ್ಚಿವೆ.
ನಡಿ ಬೇಗ! ಹೋಗು!
ಸರಿಯಿರಿ!
ಜೈಲಿಗೆ ಹೋಗೋ ಮುನ್ನ, ಇದೇ ಕೊನೇ ಯುದ್ಧ ಎಂದು ಗಾಂಧಿ ಹೇಳಿದ್ರು.
ಭಾರತವನ್ನು ಮುಕ್ತವಾಗಿಸುತ್ತೇವೆ ಇಲ್ಲವೇ ಸಾಯುತ್ತೇವೆ.
- ಓಡಿಸು, ಗಾವಂಕರ್! - ಸರ್.
ಈಗ ಹೇಗೆ ತಪ್ಪಿಸಿಕೊಳ್ತಾರೆ ನೋಡೋಣ.
ಉಷಾ! ವ್ಯಾನ್ ಈ ಕಡೆ ಹೊರಟಿದೆ.
ಅದನ್ನು ಆಫ್ ಮಾಡು.
ವ್ಯಾನ್ ನಿಲ್ಲಿಸು!
ಅವರು ನಮ್ಮನ್ನು ನೋಡಬಲ್ಲರು.
ಹೋಗೋಣ.
ಇಂದು ರಾತ್ರಿ ಮತ್ತೆ ಬಾಬುಲನಾಥಕ್ಕೆ ಹೋಗೋಣ.
ಬಾಬುಲನಾಥ ರಸ್ತೆ
ಕಾಂಗ್ರೆಸ್ ರೇಡಿಯೋ, 42.34 ಮೀಟರ್ಗಳಲ್ಲಿ ಪ್ರಸಾರ...
ಇಲ್ಲಿ ಸಿಗ್ನಲ್ ಇಲ್ಲ.
ತಪ್ಪಿಸಿಕೊಳ್ಳಲು ಉಪಾಯ ಮಾಡಿದರು.
ಮತ್ತೊಂದು ಕಟ್ಟಡದಿಂದ ಪ್ರಸಾರ ಮಾಡುತ್ತಿದ್ದಾರೆ.
ನಾವು ಅವರ ಸಂಕೇತವನ್ನು ಪತ್ತೆಹಚ್ಚಿದಾಗ, ಅವರು
ನಮ್ಮನ್ನು ನೋಡಿದ ಮೇಲೆ ಮತ್ತೆ ಅವರ ಸ್ಥಳ ಬದಲಾಯಿಸುತ್ತಾರೆ.
"ಉಪಾಯ."
ಈ ಪದ ಚೆನ್ನಾಗಿದೆ.
ಈಗ ಅವರ "ಉಪಾಯ" ಎದುರಿಸೋಕೆ ನಮಗೊಂದು "ಉಪಾಯ" ಬೇಕು.
ಅವರು ನಮ್ಮನ್ನು ನೋಡುವ ಹೊತ್ತಿಗೆ,
ಅವರು ನಮ್ಮ ಹಿಡಿತದಲ್ಲಿರೋ ಹಾಗೆ ನಾವು ಏನಾದರೂ ಮಾಡಬೇಕು.
ನಾವು ಒಂದು ಕೆಲಸ ಮಾಡಬಹುದು, ಸರ್.
- ನಮಸ್ತೆ, ಅಣ್ಣ. - ನಮಸ್ತೆ, ಅಣ್ಣ.
ನಮ್ಮ ಜೊತೆ ಬನ್ನಿ.
ನಮಸ್ತೆ, ಅಕ್ಕ.
ನಿಮಗಾಗಿ ದೊಡ್ಡ ಕೆಲಸ ಬಂದಿದೆ.
ಎಷ್ಟಾಗುತ್ತೋ ಅಷ್ಟು ತಯಾರಿಸಿ.
- ಆಗುತ್ತೆ. - ಅಳತೆ, 3 x 1 ಚದರ.
ಎಂಕೆ ಗಾಂಧಿ ಶಾಂತಿ ಮತ್ತು ಯುದ್ಧದಲ್ಲಿ ಅಹಿಂಸೆ
ಅವುಗಳನ್ನು ಸುತ್ತಿ, ಗಟ್ಟಿಯಾಗಿ ಕಟ್ಟಿ, ನಂತರ ಎಸೆಯಬೇಕು.
ಲೋಹಿಯಾ ಜೀ, ನಾವು ಗಾಂಧೀಜಿಯವರ ಅಹಿಂಸೆ ಎಂಬ ಸತ್ಯದಿಂದ
ದೂರ ಹೋಗುತ್ತಿದ್ದೇವೆ ಅಲ್ಲವೇ?
ಯಾವುದು ಸತ್ಯವೋ ಅದು ಸರಿ ಆಗಿರಬೇಕು ಎಂಬುದು ಅನಿವಾರ್ಯವಲ್ಲ.
ನನಗೆ ಗೊತ್ತಿರೋದು ನಾವು ಸರಿ ಅಂತ.
ಆದರೆ ಗಾಂಧೀಜಿ ಸತ್ಯ.
ಸಂಪೂರ್ಣ ಸ್ವಾತಂತ್ರ್ಯ ಸಿಗುವವರೆಗೂ ನಾವು ವಿರಮಿಸಕೂಡದು.
ನಮ್ಮ ಪರಿಶ್ರಮವನ್ನು ನಿಲ್ಲಿಸಿದರೆ, ತಮ್ಮ ಅನನ್ಯ ತ್ಯಾಗದ ಮೂಲಕ
ನಮ್ಮ ಸ್ವಾತಂತ್ರ್ಯದ ದೀಪ ಹಚ್ಚಿದವರಿಗೆ
ದ್ರೋಹವೆಸಗಿದಂತಾಗುತ್ತದೆ.
ಲೋಹಿಯಾ ಜಿ.
ನಾಲ್ಕು ದಿನಗಳಿಂದ ವ್ಯಾನ್ ನೋಡಿಲ್ಲ.
ಬ್ರಿಟಿಷರು ಕೈಚೆಲ್ಲಿದ್ದಾರೆ ಎಂದು ತೋರುತ್ತದೆ.
ಬ್ರಿಟಿಷರು ಶ್ರೇಷ್ಠರಾಗಿರಬಹುದು, ಇಲ್ಲದಿರಬಹುದು, ಆದರೆ ಅವರು ವಂಚನೆಯಲ್ಲಿ ಶ್ರೇಷ್ಠರು.
ಹೊರಗಿನ ಮಾರ್ಗದರ್ಶನಕ್ಕಾಗಿ ಕಾಯಬೇಡಿ.
ಭಾರತದ ಕ್ರಾಂತಿ ಬಡವರ ಕ್ರಾಂತಿ.
ಸ್ವತಂತ್ರ ಭಾರತದಲ್ಲಿ ಕಾರ್ಮಿಕರು, ರೈತರು ಪ್ರಗತಿ ಹೊಂದುತ್ತಾರೆ.
ಸರ್.
ಸ್ವಾತಂತ್ರ್ಯದ ಬಾಗಿಲುಗಳನ್ನು ತೆರೆಯಲು ಹರತಾಳಗಳೇ ದಾರಿ.
ಸ್ವಾತಂತ್ರ್ಯ ಸಿಗುವವರೆಗೂ ಹರತಾಳ ಮುಂದುವರಿಯಬೇಕು.
ವ್ಯಾನ್ ನಿಲ್ಲಿಸು!
ಹಿಂದೂಗಳು ಮತ್ತು ಮುಸ್ಲಿಮರು ಏಕತೆ ತೋರಬೇಕು.
ಬಲ್ಲಾರ್ಡ್ ರಸ್ತೆ, ಪೂರ್ವಕ್ಕೆ ಎದುರಾಗಿ.
ಬ್ರಿಟಿಷ್ ವಸ್ತುಗಳನ್ನು ಬಹಿಷ್ಕರಿಸಿ.
ಸರ್ಕಾರಿ ಬ್ಯಾಂಕುಗಳಿಂದ ನಿಮ್ಮ ಹಣವನ್ನು ಹಿಂಪಡೆಯಿರಿ.
ಈ ದುರಾಡಳಿತದ ಸರ್ಕಾರದ ಸೇವಕರೆಲ್ಲರನ್ನೂ ಬಹಿಷ್ಕರಿಸಿ.
ನಗರಗಳಿಂದ ಹಳ್ಳಿಗಳಿಗೆ ವಲಸೆ ಹೋಗಿ.
ಹಣವನ್ನು ಸಂಗ್ರಹಿಸಿ.
ಮನೆಗಳಲ್ಲಿ ಚಕ್ರವನ್ನು ತಿರುಗಿಸುತ್ತಾ,
ಹಳ್ಳಿಗಳಲ್ಲೇ ಆರ್ಥಿಕವಾಗಿ ಸ್ವತಂತ್ರರಾಗಿ.
ಬ್ರಿಟಿಷ್ ಸರ್ಕಾರ ತನ್ನ ನಿಜ ಮುಖವನ್ನು ತೋರಿಸಿದೆ...
ಪೊಲೀಸರು ಇಲ್ಲಿದ್ದಾರೆ.
ನಾವೀಗ...
ನಾವಿರೋದನ್ನು ಬಲ್ಲರು.
- ಬೇಗ! - ಕಾಮತ್ ಜೀ, ನೀವು ಹೊರಡಿ.
ಪೊಲೀಸರಿಗೆ ನೀವು ಗೊತ್ತು.
- ರೇಡಿಯೋ? - ಅದು ನಮ್ಮ ಜವಾಬ್ದಾರಿ. ನೀವು ಹೋಗಿ.
ಹೇಳು.
ಸರ್, ಸಿಗ್ನಲ್ ಇರೋದು 79, ಬಲ್ಲಾರ್ಡ್ ರಸ್ತೆ, ಸನ್ಶೈನ್ ಬಿಲ್ಡಿಂಗಲ್ಲಿ.
79, ಬಲ್ಲಾರ್ಡ್ ರಸ್ತೆ, ಸನ್ಶೈನ್ ಬಿಲ್ಡಿಂಗ್. ಪಡೆಯನ್ನು ಕಳುಹಿಸಿ.
ಪೊಲೀಸ್
ನಾವು ಬಾಂಬೆ ಪೊಲೀಸ್.
ಎಲ್ಲರೂ ಶಾಂತಿಯುತವಾಗಿ ಕಟ್ಟಡದಿಂದ ಹೊರಬನ್ನಿ.
ಬರಿಗೈಯಲ್ಲಿ.
ಯಾರಾದರೂ ಬುದ್ಧಿ ತೋರಿಸಿದರೆ,
ಮಿಕ್ಕ ಜೀವನ ಜೈಲಿನಲ್ಲಿ ಕಳೆಯುವಿರಿ.
ಫಹಾದ್, ಇದನ್ನು ಬೇಗ ಕಟ್ಟು. ನೋಡುವೆ.
ಎಲ್ಲರೂ ನಿಧಾನವಾಗಿ ಜಾಗ್ರತೆಯಿಂದ ಹೊರಬನ್ನಿ.
ನಾವು ಪ್ರತಿಯೊಂದು ಮನೆಯನ್ನೂ ಹುಡುಕಲಿದ್ದೇವೆ.
ಇದೆಲ್ಲವೂ ನಿಮ್ಮ ಸುರಕ್ಷತೆಗಾಗಿ.
ಹಾಗಾಗಿ ನಮ್ಮ ಕರ್ತವ್ಯಕ್ಕೆ ಯಾವುದೇ ತಡೆಯೊಡ್ಡಬೇಡಿ.
ಶಾಂತಿಯನ್ನು ಕಾಪಾಡಿ.
ಫಹಾದ್, ನೀನು ಹೊರಡು.
- ಇದನ್ನು ಹಿಂದಿನ ಬೀದಿಗೆಸೆಯುತ್ತೇನೆ. - ಯಾಕೆ? ನೀನು ಮಾತ್ರ ದೇಶಕ್ಕಾಗಿ ಸಾಯಬೇಕೇ?
ಸರಿ, ನೀನು ಎಸೆ. ನಾನು ಎತ್ತಿಕೊಳ್ಳುತ್ತೇನೆ.
ಗುಂಡಿನ ಸದ್ದು ಕೇಳಲಿಲ್ಲವೇ?
ನಿನ್ನನ್ನೇ ಕೇಳಿದ್ದು!
ಅದು, ಸರ್...
- ನನ್ನ ನೆರೆಮನೆಯವರು... - ಸತ್ತಿದ್ದಾರೆಯೇ?
ಅವನಿಗೆ ಕುಂಟಿದೆ.
ಅಲ್ಲಿದ್ದಾನೆ.
ಸರಿ, ಸರಿ. ಜಾಗರೂಕರಾಗಿರಿ.
ಫಹಾದ್, ನಾನು ಮುಂದೆ ಓಡುವೆ.
ಹೇ, ಹಿಂದೆ ಹೋಗು. ಹಿಂದೆ ಸರಿಯಿರಿ.
ಎಲ್ಲರೂ ಹಿಂದೆ ಹೋಗಿ.
- ಹಿಂದೆ ಇರಿ. - ನಾವು ಸಿಕ್ಕಿಬಿದ್ದೆವು.
ಇದು ಎಷ್ಟೊತ್ತಾಗುತ್ತೆ?
- ಹೇಳು. - ಸರ್!
ಇಡೀ ಕಟ್ಟಡ ಪರಿಶೀಲಿಸಿದೆವು. ನಮಗೆ ಎಲ್ಲಿಯೂ ಏನೂ ಸಿಗಲಿಲ್ಲ.
ಇದು ಹೇಗೆ ಸಾಧ್ಯ?
ನಡೀರಿ! ದಾರಿ ಬಿಡಿ!
ಎಲ್ಲರೂ ಒಳಗೆ ಹೋಗಿ.
ಹೋಗೋಣ.
ಬಾ, ಉಷಾ.
ಬೇಗ, ಫಹಾದ್.
ಪೊಲೀಸರು ಹೇಗೆ ಹುಡುಕಿದರು?
ತ್ರಿಕೋನ ಶೋಧನೆ.
ಪೊಲೀಸರು ಒಂದರ ಬದಲು ಎರಡು ವ್ಯಾನ್ಗಳನ್ನು ಬಳಸುತ್ತಿದ್ದಾರೆ.
ಇದನ್ನು ತ್ರಿಕೋನ ಶೋಧನೆ ಅಂತಾರೆ.
ನಾನು ವಿವರಿಸುತ್ತೇನೆ.
ಈ ಲೋಟ ನಮ್ಮ ರೇಡಿಯೋ ಎಂದು ಅಂದುಕೋ
ಮತ್ತು ಈ ಕಪ್ಗಳು ಎರಡು ಪೊಲೀಸ್ ವ್ಯಾನ್ಗಳು.
ಈ ಎರಡು ವ್ಯಾನ್ಗಳನ್ನು ಬಾಂಬೆ ರಸ್ತೆಗಳಲ್ಲಿ ರೇಡಿಯೋ
ಹುಡುಕ್ತಾ ಓಡಿಸ್ತೇನೆ.
ಈ ಎರಡು ವ್ಯಾನ್ಗಳು ನಮ್ಮ ರೇಡಿಯೋದ
ಅರ್ಧ ಕಿಲೋಮೀಟರ್ ವ್ಯಾಪ್ತಿಯಲ್ಲಿ ಬಂದೊಡನೆ,
ಅವರು ನಮ್ಮ ಸಂಕೇತವನ್ನು ಅದು ಬರುವ ದಿಕ್ಕಿನೊಂದಿಗೆ ಪತ್ತೆ ಮಾಡುತ್ತಾರೆ.
ಈಗ ನಾನು ಈ ವ್ಯಾನ್ಗಳಿಂದ ಸಂಕೇತದ ದಿಕ್ಕಿಗೆ ಎರಡು ಗೆರೆಗಳನ್ನು ಎಳೆಯುತ್ತೇನೆ.
ಈ ಎರಡು ಸಾಲುಗಳು ಸೇರುವ ಕಡೆ
ನಮ್ಮ ರೇಡಿಯೋ ಇದೆ.
ನಾವು ಎಲ್ಲಿಂದ ಪ್ರಸಾರ ಮಾಡಿದರೂ ಸರಿ,
ಪೊಲೀಸರು ಎರಡು-ಮೂರು ಕಟ್ಟಡಗಳ ಸಾಮೀಪ್ಯಕ್ಕೆ ನಮ್ಮನ್ನು ಗುರುತಿಸುತ್ತಾರೆ.
ಅದೂ ಐದೇ ನಿಮಿಷದ ಒಳಗೆ.
ಏನನ್ನಾದರೂ ಪ್ರಸಾರ ಮಾಡುವುದು ಈಗ ತುಂಬಾ ಅಪಾಯಕಾರಿಯಾಗಲಿದೆ.
ದೇಶವು ಅಂತಿಮ ಯುದ್ಧಕ್ಕೆ ತಯಾರಿ ನಡೆಸುತ್ತಿದೆ, ನಾವು ದಿನಾಂಕವನ್ನು
ಸಹ ನಿಗದಿಪಡಿಸಿದ್ದೇವೆ.
ದೀಪಾವಳಿಯಂದು.
ಆದರೆ ಇದು ಇನ್ನೂ ರಹಸ್ಯವಾಗಿದೆ.
ದೇಶದ ಎಲ್ಲಾ ಭೂಗತ ಘಟಕಗಳು ಒಟ್ಟಿಗೆ ಪ್ರಾರಂಭಿಸಬೇಕು.
ಮತ್ತು ಆ ಸಂದೇಶವನ್ನು ರೇಡಿಯೋ ಮೂಲಕ ಮಾತ್ರ ಕಳುಹಿಸಬಹುದು.
ಈಗ ಕಾಂಗ್ರೆಸ್ ರೇಡಿಯೋ ನಿಲ್ಲಿಸಿದರೆ ಎಲ್ಲಾ ಶ್ರಮ ಹಾಳಾಗುತ್ತದೆ.
ನಾವು ಇನ್ನೊಂದು ಟ್ರಾನ್ಸ್ಮಿಟರ್ ಹೊಂದಿಸಬಹುದೇ?
ಸರಿಯೇ.
ಮೊದಲನೆಯದರಿಂದ ಹತ್ತರಿಂದ 15 ಮೈಲಿ ದೂರದಲ್ಲಿ ಇನ್ನೊಂದು ಟ್ರಾನ್ಸ್ಮಿಟರ್ ಇರಿಸಿದರೆ?
ಹಾಂ.
ವ್ಯಾನುಗಳು ಮೊದಲ ಟ್ರಾನ್ಸ್ಮಿಟರ್ ಹತ್ತಿರ ಬರುತ್ತಿದ್ದಂತೆ,
ನಾವು ಈ ಟ್ರಾನ್ಸ್ಮಿಟರ್ ಬಂದ್ ಮಾಡಿ ಇನ್ನೊಂದನ್ನು ಶುರು ಮಾಡೋಣ.
ವ್ಯಾನುಗಳು ಆ ಟ್ರಾನ್ಸ್ಮಿಟರ್ ಹತ್ತಿರ ಹೋಗುತ್ತಿದ್ದಂತೆ,
ನಮ್ಮ ಪ್ರಸಾರ ಅಷ್ಟೊತ್ತಿಗಾಗಲೇ ಮುಗಿದಿರುತ್ತದೆ.
ಅವರು ಹೇಳಿದ್ದು ಸರಿ.
ಈ ವ್ಯಾನ್ಗಳು ನಿಧಾನವಾಗಿ ಚಲಿಸುತ್ತವೆ.
ಒಳ್ಳೆಯ ಕೆಲಸ!
ನಾವೊಂದು ಕೆಲಸ ಮಾಡೋಣ.
ಈಗಿರುವ ಟ್ರಾನ್ಸ್ಮಿಟರನ್ನು ಹೊಸ ಫ್ಲ್ಯಾಟಿಗೆ ಸ್ಥಳಾಂತರಿಸಿ
ಮತ್ತೊಂದು ಟ್ರಾನ್ಸ್ಮಿಟರ್ ತಯಾರಿಸೋಣ.
ದೀಪಾವಳಿಗೆ ಹತ್ತು ದಿನ ಬಾಕಿ ಇದೆ.
ನಮಗೆ ಕೇವಲ ಹತ್ತು ದಿನಗಳಿವೆ.
ಮಾಡು ಇಲ್ಲವೇ ಮಡಿ.
ಅವರು ಏನನ್ನಾದರೂ ಪ್ರಸಾರ ಮಾಡಿ ಐದು ದಿನಗಳು ಕಳೆದಿವೆ.
ಎರಡನೇ ವ್ಯಾನ್ ಬಗ್ಗೆ ಅವರಿಗೆ ತಿಳಿದಿದ್ದರೆ?
ಧಾರ್, ಹೇಳು,
ನೀನು ಅವರ ಸ್ಥಾನದಲ್ಲಿ ಇದ್ದಿದ್ದರೆ ಏನು ಮಾಡುತ್ತಿದ್ದೆ?
ತ್ರಿಕೋನ ಶೋಧನೆಯನ್ನು ತಪ್ಪಿಸಲು ಒಂದೇ ದಾರಿ ಇದೆ.
ಎರಡು ಟ್ರಾನ್ಸ್ಮಿಟರ್.
ಎರಡು ಟ್ರಾನ್ಸ್ಮಿಟರ್ಗಳಾ?
ಅರ್ಥವಾಯಿತು.
ಒಂದೇ ರಾತ್ರಿಯಲ್ಲಿ ಎರಡು ಟ್ರಾನ್ಸ್ಮಿಟರ್ಗಳನ್ನು ತ್ರಿಕೋನ ಶೋಧನೆ ಮಾಡಲು ಸಮಯವಿಲ್ಲ.
ಲೋಹಿಯಾ "ಉಪಾಯ"ವನ್ನು ಸರಿಪಡಿಸುವ ಮತ್ತೊಂದು "ಉಪಾಯ" ಕಂಡುಕೊಂಡಿದ್ದರೆ
ಆಗ ಖಂಡಿತ ಆ ಇಂಜಿನಿಯರ್ ಎಲ್ಲೋ ಮತ್ತೊಂದು ಟ್ರಾನ್ಸ್ಮಿಟರ್ ಸೆಟ್ ಮಾಡುತ್ತಾನೆ.
ಅವರನ್ನೆಲ್ಲ ಹಿಡಿಯೋಣ.
ಒಂದೇ ದಿನ, ಅದೇ ಸಮಯ, ಒಟ್ಟಿಗೆ.
ಕಾಂಗ್ರೆಸ್ ರೇಡಿಯೋ ಮೂಲಕ, ನಾವು ಸ್ವಾತಂತ್ರ್ಯದ ಸಣ್ಣ ಕಿಡಿಗಳನ್ನು
ಭಾರತದಾದ್ಯಂತ ಉರಿಯುವ ಜ್ವಾಲೆಗಳಾಗಿ ಪರಿವರ್ತಿಸಬೇಕು.
ರಾಮ್ ಮನೋಹರ್ ಲೋಹಿಯಾ
ಹೆಸರು - ಸರೋಜಿನಿ ವಿಳಾಸ - ತಿಲಕ್ ಮಾರ್ಗ ಅಜ್ಮೇರ್
ಲೋಹಿಯಾ ಅವರಿಂದ ಒಂದು ಸಂದೇಶ.
ಪರೀಕ್ಷೆ.
ಇದು ಕಾಂಗ್ರೆಸ್ ರೇಡಿಯೋ. ಪರೀಕ್ಷೆ, ಪರೀಕ್ಷೆ.
ನಾವು ಸಿದ್ಧರಿದ್ದೇವೆ ಎಂದು ಜನರಿಗೆ ತೋರಿಸಬೇಕಷ್ಟೇ.
ಸಾರ್ವಜನಿಕರು ನಮ್ಮೊಂದಿಗೆ ಬರುತ್ತಾರೆ
ಮತ್ತು ಆ ಜ್ವಾಲೆಗಳನ್ನು ಸ್ವಾತಂತ್ರ್ಯದ ಜ್ವಾಲಾಮುಖಿಯಾಗಿಸುತ್ತಾರೆ.
- ನೀವೆಲ್ಲರೂ ಸಿದ್ಧರಿದ್ದೀರಾ? - ಹೌದು!
ಲೋಹಿಯಾ ಜೀ, ಎರಡೂ ರೇಡಿಯೋಗಳು ಸಿದ್ಧವಾಗಿವೆ.
ಒಳ್ಳೆಯ ಕೆಲಸ.
ಕಾಮತ್, ಫಹಾದ್, ಭಾಷಣವನ್ನು ರೆಕಾರ್ಡ್ ಮಾಡಲು ಸಿದ್ಧರಾಗಿ.
ಸರಿ.
ಪಟಾಕಿ!
ಈ ದೀಪಾವಳಿಗೆ ಸಾಕಷ್ಟು ಪಟಾಕಿ ಸಿಡಿಸುವೆ.
ನನ್ನ ಪ್ರೀತಿಯ ದೇಶವಾಸಿಗಳೇ,
ಇಂದಿನ ರಾತ್ರಿ ಕ್ರಾಂತಿಯ ರಾತ್ರಿ.
ಇಂದಿನ ರಾತ್ರಿ, ಗಾಂಧೀಜಿಯವರ "ಮಾಡು ಇಲ್ಲವೇ ಮಡಿ"
ಮಂತ್ರವನ್ನು ಅನುಷ್ಠಾನಗೊಳಿಸೋಣ.
ನಾನು ಸಿತಾರಾ ಕಟ್ಟಡದಿಂದ ಪ್ರಸಾರವನ್ನು ಪ್ರಾರಂಭಿಸುತ್ತೇನೆ.
ನೀವು ಈ ಫ್ಲಾಟಲ್ಲಿ ರೇಡಿಯೋದೊಂದಿಗೆ ಜಾಗರೂಕರಾಗಿರಿ.
ಇಂಜಿನಿಯರ್ ಎಲ್ಲಿ ಹೋದ?
ಜೂಲಿನ ಭೇಟಿಯಾಗಲು ಹೋದರು.
ಜೂಲಿ!
ಇಲ್ಲ! ಅವರನ್ನು ಬಿಡಿ!
- ಇರಿ! ಇರಿ! - ದಯವಿಟ್ಟು!
- ಹೋಗಬೇಡಿ! - ದಯವಿಟ್ಟು!
ಪ್ರಸಾರಕ್ಕೆ ಕೇವಲ ಐದು ಗಂಟೆಗಳು ಉಳಿದಿವೆ.
ಇಂಜಿನಿಯರ್ ಅವರಿಗೆ ನಮ್ಮ ಸ್ಥಳವನ್ನು ನೀಡುವ ಮೊದಲು ಟ್ರಾನ್ಸ್ಮಿಟರ್ ಬದಲಾಯಿಸೋಣ.
ದಯವಿಟ್ಟು ವೇಗವಾಗಿ ಓಡಿಸಿ.
ಹೋಗ್ತಾ ಇರಿ. ಹೋಗ್ತಾ ಇರಿ.
ಸರ್, ನಾನು ಈತನನ್ನು ಈ ಕಿಟಕಿಯ ಇನ್ನೊಂದು ಬದಿಯಲ್ಲಿ ನೋಡಿದೆ.
ದಾರಿ ಬಿಡಿ, ದಯವಿಟ್ಟು!
ಅವರು ಕಂಡಾಗ ಮಕ್ಕಳು ಪಟಾಕಿ ಹೊಡೀತಿದ್ದರು.
ಅದು ಅವನೇನಾ?
ಹೌದು, ಸರ್, ಅವನೇನೇೆ. ಆಣೆ ಮಾಡುತ್ತೇನೆ, ಅದು ಅವನೇ.
ಇಲ್ಲಿಂದ ಯಾವುದಾದರೂ ಪರ್ಯಾಯ ಮಾರ್ಗ?
ಉಷಾ, ಫಹಾದ್.
ನನಗಷ್ಟೊಂದು ಗೊತ್ತಿಲ್ಲ, ಆದರೆ ಮುಂದೆ ಒಂದು ಬೀದಿ ಇದೆ...
ಇದೆಲ್ಲ ಏನು?
ಲೋಹಿಯಾ ಜಿ ತಪ್ಪಿಸಿಕೊಂಡರು. ನಿಮ್ಮನ್ನು ಭೇಟಿಯಾಗಲು ಬಯಸುತ್ತಾರೆ.
ಇಂಜಿನಿಯರ್'ನ ಹಿಡಿದರು.
ಸಾಂಟಾ ಕ್ರೂಜ್ನ ಹೊಸ ಟ್ರಾನ್ಸ್ಮಿಟರ್ ಬಗ್ಗೆ ಹೇಳಿದರು.
ನೀನು ಸರಿ ಹೇಳಿದರೆ ನಿನಗೆ ಬಹುಮಾನ ಸಿಗುತ್ತೆ.
ಅವನು ಇಲ್ಲೇ ಇದ್ದ, ಸರ್.
ಸರ್, ಲೋಹಿಯಾ ಒಳಗೆ ಇಲ್ಲ.
ಪತ್ತೆ ವ್ಯಾನ್ಗಳನ್ನು ಸಿದ್ಧಪಡಿಸಿ.
ಇಂದು
ಕಾಂಗ್ರೆಸ್ ರೇಡಿಯೋ ಸಾಯುತ್ತದೆ.
ಇಂದು ಪ್ರಸಾರ ಮಾಡಿದರೆ ಖಂಡಿತ ಸಿಕ್ಕಿಬೀಳುತ್ತೇವೆ,
ಏಕೆಂದರೆ ಒಂದು ಟ್ರಾನ್ಸ್ಮಿಟರ್ನೊಂದಿಗೆ ತ್ರಿಕೋನ ಶೋಧನೆ ಸೋಲಿಸುವುದು ಅಸಾಧ್ಯ.
ಇಲ್ಲ.
ಇಂದು ಏನೇ ಆದರೂ ಪ್ರಸಾರ ಮಾಡಬೇಕು.
ಘಟಕಗಳು ನನ್ನ ಪ್ರಕಟಣೆಗೆ ಕಾಯುತ್ತಿವೆ.
ನನ್ನ ಭಾಷಣದಲ್ಲಿ ಅವರಿಗೆ ಹಸಿರು ಚಿಹ್ನೆ ನೀಡುತ್ತೇನೆ.
ಭಾರತವನ್ನು ನಿಲ್ಲಿಸಿ.
ಇಂದು, ನಾವು ಒಂದಾಗಿ ಬ್ರಿಟಿಷರ ಬೆನ್ನುಮೂಳೆ
ಹೇಗೆ ಮುರಿಯಬಹುದು ಎಂದು ಪ್ರತಿಯೊಬ್ಬ ಭಾರತೀಯನಿಗೂ ತೋರಿಸಬೇಕಿದೆ.
ನಾವು ಪ್ರಸಾರ ಮಾಡ್ತೇವೆ.
"ನಾವು" ಅಲ್ಲ, ನಿಮ್ಮಲ್ಲಿ ಒಬ್ಬರು.
ನೀವಿಬ್ಬರೂ ಇದಕ್ಕಾಗಿ ಪ್ರಾಣ ಪಣಕ್ಕಿಡುವ ಅಗತ್ಯವಿಲ್ಲ.
ಹುತಾತ್ಮರಾಗಲು ಇತರ ಅವಕಾಶಗಳಿರುತ್ತವೆ.
ನಿಮ್ಮಿಬ್ಬರಲ್ಲಿ ಯಾರು ಮಾಡುತ್ತೀರಿ ಎಂದು ನೀವಿಬ್ಬರೇ ನಿರ್ಧರಿಸಿ.
ಮತ್ತು ಇದು ವಿನಂತಿಯಲ್ಲ, ಇದು ಆದೇಶ.
ಜೈ ಹಿಂದ್.
- ಜೈ ಹಿಂದ್. - ಜೈ ಹಿಂದ್.
- ಫಹಾದ್, ಇರು. - ಉಷಾ, ನನ್ನ ತಡೆಯಬೇಡ.
ನಾನು ಪ್ರಸಾರ ಮಾಡುವೆ, ನೀನಿಲ್ಲೇ ಇರು.
ಫಹಾದ್!
ಪೋಲಿಯೋಗೆ ತುತ್ತಾದಾಗ ನನಗೆ 18 ತಿಂಗಳು.
ಅಂದಿನಿಂದ ನನ್ನ ಕಾಲುಗಳ ಮೇಲೆ ಎಂದಿಗೂ ನಡೆಯಲಾಗಲಿಲ್ಲ, ಉಷಾ.
ನಾನು ಯಾವಾಗಲೂ ಅಪೂರ್ಣ ಎಂದು ಭಾವಿಸಿದೆ.
ಕೊನೆಗೂ ಸಂಪೂರ್ಣನಾಗಲು ನನಗೊಂದು ಅವಕಾಶ ಸಿಕ್ಕಿದೆ.
ಅದನ್ನು ನನ್ನಿಂದ ಕಸಿಯಬೇಡ.
ಸಂಪೂರ್ಣತೆ ಪಡೆಯಲು ನೀನೊಬ್ಬನೇ ಹೋರಾಡುತ್ತಿಲ್ಲ.
ನಾನು ಹುಡುಗಿ.
ಮನೆಯಿಂದ ಹೊರಗೆ ಹೆಜ್ಜೆ ಹಾಕುವುದೇ ಸಂಘರ್ಷ.
ನಾನೊಬ್ಬಳು ಗಾಂಧಿವಾದಿ,
ಆದರೆ ನಾನು ಎಷ್ಟು ಬಾರಿ ಸುಳ್ಳು ಹೇಳಿದ್ದೇನೆ ಗೊತ್ತಾ?
ಎಷ್ಟು ಬಾರಿ ಮೋಸ ಮಾಡಿದ್ದೇನಂತ?
ನನ್ನ ತಂದೆಯ ಮೇಲೆ ಆಣೆ ಮಾಡಿ ಸುಳ್ಳು ಹೇಳಿದೆ, ಫಹಾದ್.
ನಾವಿಬ್ಬರೂ ನಮ್ಮದೇ ಅರ್ಥದಲ್ಲಿ ಅಪೂರ್ಣರು.
ಮತ್ತೆ, ಹೇಗೆ ನಿರ್ಧರಿಸೋಣ?
ನಾನು ಹೇಳಿದಂತೆ ಮಾಡುತ್ತೀಯಾ?
ನಾನು ಬಿಟ್ಟುಕೊಡುವುದಿಲ್ಲ.
ಹಾಗಿದ್ದರೆ ಪ್ರಮಾಣ ಮಾಡು, ಭಾರತದ ಸ್ವಾತಂತ್ರ್ಯದ ಮೇಲೆ.
ಭಾರತದ ಸ್ವಾತಂತ್ರ್ಯದ ಮೇಲೆ ಆಣೆ.
ಆ ಫಿರಂಗಿ ನೋಡಿದೆಯಾ?
ಅಲ್ಲಿಗೆ ಮೊದಲು ಓಡಲು ನೋಡೋಣ.
ಇದು ಮೋಸ, ಉಷಾ.
ಫಹಾದ್. ಫಹಾದ್, ಒಪ್ಪಂದ ಮಾಡಿದ್ದೆವು.
- ನೀನು ಆಣೆ ಮಾಡಿದೆ, ಇದು ಮೋಸ. - ಒಪ್ಪಂದವು ನೆಪವಾಗಿತ್ತು!
ಓಟಕ್ಕಾಗಿ ಕುಂಟ ವ್ಯಕ್ತಿಗೆ ಸವಾಲು ಹಾಕುವುದು,
ಮತ್ತು ಅವನಿಗೆ ಆಣೆ ಮಾಡಿಸಿ ಬ್ಲಾಕ್ಮೇಲ್ ಮಾಡೋದು ಮೋಸ. ಕೇಳು!
ಇದು ದ್ರೋಹ.
ನನಗೆ ಬೇರೆ ಯಾವ ಆಯ್ಕೆ ಇತ್ತು?
ಒಂದೋ ನಿನ್ನ ದ್ವೇಷದೊಂದಿಗೆ ಬದುಕುತ್ತೇನೆ, ಅಥವಾ ನಾನು ನನ್ನನ್ನು ದ್ವೇಷಿಸುತ್ತೇನೆ.
ನಿನ್ನ ದ್ವೇಷವನ್ನು ಆರಿಸುವೆ, ಫಹಾದ್.
ನನ್ನನ್ನು ಕ್ಷಮಿಸುವುದಿಲ್ಲವೇ?
ಉಷಾ!
ನಿನ್ನ ಜಾಗದಲ್ಲಿದ್ದರೆ,
ನಾನೂ ಹಾಗೇ ಮಾಡ್ತಿದ್ದೆ.
ಮಾಡು ಇಲ್ಲವೇ ಮಡಿ!
ಮಾಡು ಇಲ್ಲವೇ...
ಜೈ ಹಿಂದ್, ಉಷಾ!
ಫಹಾದ್ ಹೇಳಿದ್ನಾ?
ಹೌದು.
ಹೊರಡು.
ಇಲ್ಲ!
ನಾನು ಎಲ್ಲಿಯೂ ಹೋಗಲ್ಲ.
ಪೊಲೀಸರು ನನ್ನನ್ನು ಒಳಗೆ ಅಥವಾ ಹೊರಗೆ ಬಂಧಿಸುತ್ತಾರೆ.
ನೀನು ವ್ಯರ್ಥವಾಗಿ ತ್ಯಾಗ ಮಾಡುತ್ತಿರುವೆ.
ಇಂದು, ನಾವಿಬ್ಬರೂ
ನಮ್ಮ ಹೃದಯ ಯಾವುದಕ್ಕಾಗಿ ಬಡಿಯುತ್ತಿದೆಯೋ ಅದಕ್ಕಾಗಿ ಪ್ರಾಣತ್ಯಾಗ ಮಾಡಲು ಸಿದ್ಧರಿದ್ದೇವೆ.
ಕೆಲವರಿಗೆ ಕ್ರಾಂತಿ ಎಂದರೆ ಪ್ರೀತಿ,
ಮತ್ತು ಕೆಲವರಿಗೆ ಪ್ರೀತಿಯೇ ಕ್ರಾಂತಿ.
ಇದು ಕಾಂಗ್ರೆಸ್ ರೇಡಿಯೋ, 42.34 ಮೀಟರ್ಗಳಲ್ಲಿ ಪ್ರಸಾರವಾಗುತ್ತಿದೆ.
ಭಾರತದಲ್ಲಿ ಎಲ್ಲಿಂದಲೋ, ಭಾರತದಲ್ಲಿ ಎಲ್ಲಿಗೋ.
ನನ್ನ ಪ್ರೀತಿಯ ದೇಶವಾಸಿಗಳೇ...
ರಾಯ್, ವರದಿ.
ಇಂದು ರಾತ್ರಿ ಕ್ರಾಂತಿಯ ರಾತ್ರಿ.
ಸಿಗ್ನಲ್ ಇಲ್ಲ, ಸರ್.
ಇಂದಿನ ರಾತ್ರಿ ಭಾರತಕ್ಕೆ ಸವಾಲಾಗಿದೆ.
ಏನೂ ಇಲ್ಲ.
ಇಂದು ರಾತ್ರಿ ತ್ಯಾಗದ ರಾತ್ರಿ.
ಇಂದು ರಾತ್ರಿ ಸ್ವಾತಂತ್ರ್ಯದ ರಾತ್ರಿ.
ಈ ರಾತ್ರಿ, ನಾವು ಗಾಂಧಿಯವರ "ಮಾಡು ಇಲ್ಲವೇ ಮಡಿ" ಮಂತ್ರವನ್ನು ಅನುಷ್ಠಾನಗೊಳಿಸೋಣ.
ಈ ರಾತ್ರಿ, ರಸ್ತೆಗಳು, ರೈಲ್ವೆಗಳು, ಮತ್ತು ಟೆಲಿಗ್ರಾಫ್ ಜಾಲಗಳನ್ನು ಮುರಿಯೋಣ...
ಫಹಾದ್ ಪ್ರಕಾರ,
ಪ್ರಸಾರ ಮಾಡಲು ನಮಗೆ ಕೇವಲ 5-10 ನಿಮಿಷಗಳು ಮಾತ್ರ ಇರುತ್ತವೆ,
ಪೊಲೀಸರು ನಮ್ಮನ್ನು ಹುಡುಕುವ ಮೊದಲು.
ಹೌದು.
ಈ ರಾತ್ರಿ, ನಿಮ್ಮ ಹೃದಯದಿಂದ ಭಯವನ್ನು ಕಿತ್ತೆಸೆಯಿರಿ.
ಈ ಬಂಡಾಯವನ್ನು ಸ್ವಾತಂತ್ರ್ಯಕ್ಕಾಗಿ ನಮ್ಮ ಅಂತಿಮ ಹೋರಾಟ ಮಾಡಬೇಕು.
ಈ ರಾತ್ರಿ ನಮ್ಮ ಮತ್ತು ಅವರ ಹಣೆಬರಹವನ್ನು ನಿರ್ಧರಿಸುತ್ತದೆ.
ಧಾರ್.
ಈ ರಾತ್ರಿ ಬ್ರಿಟಿಷ್ ಸರ್ಕಾರವನ್ನು ಕಿತ್ತೊಗೆಯೋಣ.
ಇದು ಎಷ್ಟೇ ಸಮಯ ಹಿಡಿಯಲಿ...
ಮಲಬಾರ್ ಹಿಲ್ಲಿಂದ ಸಿಗ್ನಲ್ ಬರುತ್ತಿದೆ.
ಸರ್.
ಮಲಬಾರ್ ಹಿಲ್ಗೆ ನಡಿ.
ನಾವು ಎಡವಿದರೂ ಮತ್ತೊಮ್ಮೆ ಎದ್ದು ಹೋರಾಡೋಣ.
ನಮ್ಮ ಜನರ ದುಃಖ ಮತ್ತು ಸವಾಲುಗಳನ್ನೇ ಧೈರ್ಯವನ್ನಾಗಿ ಪರಿವರ್ತಿಸಿಕೊಳ್ಳೋಣ.
ಉರಿಯುವ ಜ್ವಾಲಾಮುಖಿಯಂತೆ,
ಸ್ವಾತಂತ್ರ್ಯದ ಜ್ವಾಲೆ ಸದಾ ನಮ್ಮ ಎದೆಯಲ್ಲಿ ಬೆಳಗಲಿ.
- ಹೇಳು. - ಸಿಗ್ನಲ್ ಕಂಡುಕೊಂಡಿದ್ದೇವೆ, ಸರ್.
ಕಮಲಾ ನೆಹರು ಪಾರ್ಕ್ ಕಾರ್ನರ್, ರಿಡ್ಜ್ ರಸ್ತೆಯಲ್ಲಿ 45 ಡಿಗ್ರಿ ನೈಋತ್ಯಕ್ಕೆ.
ಅತ್ಯುತ್ತಮ. ತ್ರಿಕೋನ ಶೋಧನೆ ಪ್ರಾರಂಭಿಸಿ.
ಸ್ವಾತಂತ್ರ್ಯ, ಆತ್ಮ ಗೌರವ, ಮತ್ತು ಸ್ವಯಂ ಆಡಳಿತ.
ಈ ಬೇಡಿಕೆಯು ಪ್ರತಿಧ್ವನಿಸುತ್ತದೆ...
ಉಷಾ, ನಾವು ರೇಡಿಯೋ ನಡೆಸುತ್ತಾ ಹೊರಡೋಣ.
ಘೋಷಣೆಯೂ ಆಗುತ್ತೆ, ನಾವೂ ಸಿಕ್ಕಿ ಬೀಳಲ್ಲ.
ನಾವು ಹೊರಟ ನಂತರ ಪೊಲೀಸರು ಪ್ರಸಾರವನ್ನು ತಡೆದರೆ?
ಮತ್ತೆ ಪೊಲೀಸರನ್ನು ಹೇಗೆ ತಡೆಯುವೆ?
ನಾನು ತಡೆಯುತ್ತೇನೆ.
ಉಷಾ, ಮೂರ್ಖಳಾಗಬೇಡ. ಅವರ ಬಳಿ ಬಂದೂಕುಗಳಿವೆ.
ನಾನು ಗುಂಡು ತಿಂದೇ ಸಾಯುತ್ತೇನೆ.
ಆದರೆ ನಾನು ಬದುಕಿರುವವರೆಗೂ ಈ ಪ್ರಸಾರ ನಿಲ್ಲಲು ಬಿಡುವುದಿಲ್ಲ.
ಸಿತಾರಾ
ಇಲ್ಲಿ.
ಸಿತಾರಾ ಬಿಲ್ಡಿಂಗ್, ಗಿಬ್ಸ್ ರಸ್ತೆ.
ಸಿತಾರಾ ಬಿಲ್ಡಿಂಗ್.
- ಪಡೆ ಕಳುಹಿಸಿ. - ಸರ್.
- ಗಾವಂಕರ್, ಗಿಬ್ಸ್ ರಸ್ತೆ. ಬೇಗ. - ಸರ್.
ಸಿಕ್ಕಿಬಿದ್ದರು.
ನೀನು ಹೊರಡು, ಕೌಶಿಕ್.
ನಾನು ಎಲ್ಲಿಯೂ ಹೋಗಲ್ಲ.
ಕೆಲ ಕಾಲ ದೇಶದೆಲ್ಲೆಡೆ ಅರಾಜಕತೆ ಇರುತ್ತದೆ.
ಇದು ಗುಲಾಮಗಿರಿಗಿಂತ ಎಷ್ಟೋ ಮೇಲು.
ಈ ಅರಾಜಕತೆ ನಗರಗಳಲ್ಲಿ ಶುರುವಾಗುತ್ತೆ, ಯಾಕೆಂದರೆ ಧಾನ್ಯ, ತರಕಾರಿ, ಮತ್ತು
ಹಣ್ಣುಗಳು ತಲುಪದಿದ್ದಾಗ ನಗರಗಳು ಹಸಿವಿನಲ್ಲಿ ನರಳುತ್ತವೆ.
ನಗರಗಳಿಗೆ ಪೂರೈಕೆಯನ್ನು ಸ್ಥಗಿತಗೊಳಿಸಿ.
ನಗರಗಳನ್ನು ತೊರೆದು ಹಳ್ಳಿಗಳೆಡೆ ಹೊರಡಿ.
ಕಲ್ಕತ್ತಾ ಉಚ್ಛ ನ್ಯಾಯಾಲಯ
ಪೊಲೀಸರು ಇಲ್ಲಿದ್ದಾರೆ.
ಅಲ್ಲಿದೆ, ರೇಡಿಯೋದ ಆಂಟೆನಾ. ನಾಲ್ಕನೇ ಮಹಡಿ.
ಅಲಮಾರಿ ತಾ.
ಘೋಷಣೆ ಮಾಡಿ, ಲೋಹಿಯಾ ಜೀ.
ಈ ಸ್ವಾತಂತ್ರ್ಯದ ಸಂಗ್ರಾಮದಲ್ಲಿ ಪಾಲ್ಗೊಳ್ಳಲು ನಿಶ್ಚಯಿಸದವರು
ಇತಿಹಾಸದಲ್ಲಿ ದೀರ್ಘ ಕಲೆಯನ್ನು ಬಿಟ್ಟು ಹೋಗುತ್ತಾರೆ.
ಇವರ ಹೇಡಿತನವನ್ನು ಖಂಡಿತ ಪರಿಗಣಿಸಲಾಗುತ್ತದೆ.
ಜನರು ಈಗ ತಯಾರಾಗಿರುವುದು ತುಂಬಾನೇ ಮುಖ್ಯ.
ಈ ಕ್ರಾಂತಿ ಯಶಸ್ವಿಯಾಗಲು
ತ್ಯಾಗಗಳನ್ನು ಮಾಡಬೇಕು.
ಈ ಕ್ರಾಂತಿಯ ಚಳುವಳಿ ನಮ್ಮ ಛಲದ ಸಂಕೇತ.
ನಾವು ನಿಜವಾದ ಭಾರತೀಯರೆಂದು ತೋರಿಸುವ ಸಮಯ ಇದೇ!
ಅಲ್ಲಿ ಪರಿಶೀಲಿಸಿ.
ಪ್ರತಿ ದಿನ ಸಾಯುವುದಕ್ಕಿಂತ ಒಮ್ಮೆ ಸಾಯುವ ಸಮಯ ಇದೇ.
ಪೊಲೀಸ್!
ಘೋಷಣೆ ಮಾಡಿ, ಲೋಹಿಯಾ ಜೀ!
...ನಮ್ಮ ಪ್ರಾಣ ತ್ಯಾಗ ಮಾಡುವವರೆಗೂ,
ಈ ದೇಶಕ್ಕೆ ಹೊಸ ಜೀವ ತುಂಬಲು ಸಾಧ್ಯವಿಲ್ಲ.
ಪ್ರಾಣತ್ಯಾಗ ಮಾಡಲು, ಹೋರಾಡಲು ಸಿದ್ದರಿದ್ದೇವೆ,
ನಾವೆಂದಿಗೂ ಶರಣಾಗಲ್ಲ.
ಘೋಷಣೆ ಮಾಡಿ!
ನನ್ನ ಸ್ನೇಹಿತರೇ, ಸಂಕೋಲೆಗಳನ್ನು ಮುರಿಯಿರಿ ಮತ್ತು ಇತಿಹಾಸವನ್ನು ರಚಿಸಿ.
ಬಾಗಿಲು ತೆಗೆಯಿರಿ!
ರೈಲು, ಅಂಚೆ, ಟೆಲಿಗ್ರಾಮ್, ದೂರವಾಣಿಗಳನ್ನು ನಿಲ್ಲಿಸಿ.
ಭಾರತವನ್ನು ನಿಲ್ಲಿಸಿ.
ಮಾಡು ಇಲ್ಲವೇ ಮಡಿ!
- ಜೈ ಹಿಂದ್! - ಜೈ ಹಿಂದ್!
- ಭಾರತವನ್ನು ನಿಲ್ಲಿಸಿ! - ಭಾರತವನ್ನು ನಿಲ್ಲಿಸಿ!
ಬಾಗಿಲನ್ನು ತೆರೆ!
ಕ್ರಾಂತಿ ಚಿರಾಯುವಾಗಲಿ!
ಚರ್ಚಿಲ್, ಭಾರತ ಬಿಟ್ಟು ಹೋಗಿ!
ಕ್ರಾಂತಿ ಚಿರಾಯುವಾಗಲಿ!
- ಜೈ ಹಿಂದ್! - ಜೈ ಹಿಂದ್!
ಬಾ.
ಅವನನ್ನು ಹಿಡಿ. ಬಾ! ಅವಳನ್ನು ಹಿಡಿ!
ಅವಳನ್ನು ಹಿಡಿಯಿರಿ!
ಹೇ!
ನೀವು ನನ್ನನ್ನು ಕೊಲ್ಲಬಹುದು,
ಆದರೆ ಇಂದು ನಮ್ಮ ಹಾಡು ಕೊನೆಯವರೆಗೂ ಪ್ರಸಾರ ಆಗುತ್ತದೆ!
- ವಂದೇ ಮಾತರಂ! - ವಂದೇ ಮಾತರಂ!
ಅವರನ್ನು ಬಂಧಿಸಿ.
- ವಂದೇ ಮಾತರಂ! - ವಂದೇ ಮಾತರಂ!
ವಂದೇ ಮಾತರಂ!
ಕ್ರಾಂತಿ ಚಿರಾಯುವಾಗಲಿ!
ಮಾಡು ಇಲ್ಲವೇ ಮಡಿ!
ಕ್ರಾಂತಿ ಚಿರಾಯುವಾಗಲಿ!
ವಂದೇ ಮಾತರಂ!
ಇಲ್ಲ, ರಾಜ್ಯಪಾಲರೇ. ಇಲ್ಲ!
ಬಂಗಾಳ ಪ್ರೆಸಿಡೆನ್ಸಿಯಲ್ಲಿ ವಿಷಯಗಳು ತುಂಬಾ ದೂರ ಹೋಗಲು ಬಿಟ್ಟಿದ್ದೀರಿ.
ಜನರಲ್.
ಸೈನ್ಯಕ್ಕೆ ಕಾಯಲು ಹೇಳಿ.
ಅವರನ್ನು ಮುಗಿಸಿ!
ಕ್ರಾಂತಿ ಚಿರಾಯುವಾಗಲಿ!
ಲೋಹಿಯಾ ಎಲ್ಲಿದ್ದಾನೆ ಹೇಳು?
ಮಾಡು ಇಲ್ಲವೇ ಮಡಿ! ಮಾಡು ಇಲ್ಲವೇ ಮಡಿ!
ಹೋಗಿ, ಅವರನ್ನು ತಡೆಯಿರಿ!
ಕ್ರಾಂತಿ ಚಿರಾಯುವಾಗಲಿ!
ಲೋಹಿಯಾ ಎಲ್ಲಿದ್ದಾನೆಂದು ಹೇಳಿದರೆ ನೀನು ಬದುಕಬಹುದು!
ಸಹಿ ಮಾಡು.
ಮಾಡು ಇಲ್ಲವೇ ಮಡಿ!
ಜೈ ಹಿಂದ್!
ಭಾರತದ ಸ್ವಾತಂತ್ರ್ಯದ ಕನಸು ಒಡೆದು ಹೋಗಿದೆ.
ಅದನ್ನು ಪುಡಿಮಾಡಲಾಗಿದೆ.
ನೀನು ಕೇವಲ ಒಂದು ಹೆಸರನ್ನು ಹೇಳಬೇಕು, ರಾಮ್ ಮನೋಹರ್ ಲೋಹಿಯಾ.
ಮತ್ತು ನೀನು ಬದುಕುವೆ.
ಜೈ ಹಿಂದ್!
ಉಷಾಳಿಗೆ 4 ವರ್ಷಗಳ ಕಾಲ ಯೆರವಾಡಾ ಜೈಲಿನಲ್ಲಿ ಶಿಕ್ಷೆಯಾಯಿತು.
ಪ್ರಿಯ ಉಷಾ,
ಜೈಲಿನಲ್ಲಿ ನಿನ್ನ ದಿನಗಳು ಹೇಗೆ ಕಳೆಯುತ್ತಿವೆ ಎಂದು ಎಲ್ಲಾ ಸಮಯದಲ್ಲೂ ನಾನು ಯೋಚಿಸುತ್ತೇನೆ.
ನಾನು ಆಲೋಚನೆಯಲ್ಲಿಯೇ ನಡುಗುತ್ತೇನೆ,
ಸೈಬೀರಿಯನ್ ಕ್ರೇನ್ಗಳೊಂದಿಗೆ ಮೇಲೇರುವ ಕನಸು ಕಂಡ ನನ್ನ ಮಗಳು,
ಈಗ ಪಂಜರದಲ್ಲಿ ಬಂಧಿಯಾಗಿದ್ದಾಳಂತ.
ಆದರೆ ಲೋಹಿಯಾ ಜಿ ನನ್ನನ್ನು ಭೇಟಿಯಾಗಲು ಬಂದಾಗ, ಅವರ ಭರವಸೆಯ ಮಾತುಗಳು ಸ್ವಲ್ಪ ಸಮಾಧಾನ ತಂದವು.
ನಾವು ವಿಜಯಶಾಲಿಯಾಗಿ ಹೊರಹೊಮ್ಮಲು ಮಾತ್ರ ದುರುಳರ ವಿರುದ್ಧ ಹೋರಾಡುವುದಿಲ್ಲ,
ನಾವು ಅವರೊಂದಿಗೆ ಹೋರಾಡುತ್ತೇವೆ, ಏಕೆಂದರೆ ಅವರು ನಿರಂಕುಶಾಧಿಕಾರಿಗಳು.
ನನ್ನ ಮಗಳಿಗೆ ತಂದೆಯಾದಾಗ ಸಿಕ್ಕಂತಹ ಗೌರವ
ನನಗೆ ಬೇರೆ ಎಲ್ಲಿಯೂ ಎಂದಿಗೂ ಸಿಕ್ಕಿಲ್ಲ.
ನೀನು ನನಗೆ ಸುಳ್ಳು ಹೇಳಿದ್ದು ಒಳ್ಳೇದು.
ಬ್ರಿಟಿಷರ ಗುಲಾಮನಾಗಿದ್ದ ನಿನ್ನ ತಂದೆ ಸತ್ತ.
ಈಗ ಹೊಸ ತಂದೆ ಅಸ್ತಿತ್ವಕ್ಕೆ ಬಂದಿದ್ದಾನೆ,
ನಿನ್ನನ್ನು ತನ್ನ ಮಗಳಾಗಿ ಪಡೆದಿದ್ದಕ್ಕೆ ಹೆಮ್ಮೆಪಡುತ್ತಾನೆ.
ನೀನು ನನ್ನ ರತ್ನ.
ನಾಲ್ಕು ವರ್ಷಗಳು ಬಹಳ ದೀರ್ಘ ಎಂದು ಬಲ್ಲೆ.
ಈ ಪ್ರಶ್ನೆ ನಿನ್ನನ್ನು ಅನಂತವಾಗಿ ಕಾಡಬಹುದು,
"ನಾನು ಯಾಕೆ ತುಂಬಾ ನೋವನ್ನು ಸಹಿಸಿಕೊಂಡೆ?"
ನೀನು ಜೈಲಿನಿಂದ ಹೊರಬಂದಾಗ,
ಇನ್ಮುಂದೆ ಯಾರೂ ನಿನ್ನನ್ನು ಗುರುತಿಸುವುದಿಲ್ಲವೆಂದು ನೀನು ತಿಳಿಯಬಹುದು.
ಕೆಲವರನ್ನು ಮೆಚ್ಚಿಕೊಂಡರೂ, ಕೆಲವರು ಪ್ರೀತಿಯನ್ನು ಸ್ವೀಕರಿಸಿದರೂ,
ಕೆಲವರು ಮಾತ್ರ ಇತಿಹಾಸದ ಪುಟಗಳಲ್ಲಿ ಅಗೋಚರವಾಗಿ ಉಳಿಯುತ್ತಾರೆ.
ಆದರೆ ಯಾವಾಗಲೂ ಒಂದು ವಿಷಯ ನೆನಪಿಡು, ಉಷಾ,
ಅಗೋಚರ ನಾಯಕರಿಗೆ ಇತರರಿಗಿಂತ ಹೆಚ್ಚು ಪ್ರಾಮುಖ್ಯತೆ ಇರುತ್ತದೆ.
ಏಕೆಂದರೆ ಅಗೋಚರ ನಾಯಕರೇ ಪರಿಶುದ್ಧ
ಮತ್ತು ನಿಸ್ವಾರ್ಥ ನಾಯಕರು.
ಒಂದು ಸಣ್ಣ ಕಿಡಿ ಕ್ರಾಂತಿಯ ಜ್ಯೋತಿಯನ್ನು ಬೆಳಗಿಸಿದಾಗ,
ಅದು ಇನ್ನು ಮುಂದೆ ಕಿಡಿಯಾಗಿ ಉಳಿಯುವುದಿಲ್ಲ, ಆದರೆ ಜ್ಯೋತಿಯೇ ಆಗುತ್ತದೆ.
ನೀನು ಇನ್ನು ಕೇವಲ ಕ್ರಾಂತಿಕಾರಿ ಅಲ್ಲ,
ನೀನೇ ಕ್ರಾಂತಿ.
ನಿನ್ನ ಪರಿಶ್ರಮವೇ ನಮ್ಮನ್ನು
ಸ್ವತಂತ್ರ ಭಾರತದೆಡೆಗೆ ಹಾರಾಟಕ್ಕೆ ಕರೆದೊಯ್ಯುವ ರೆಕ್ಕೆಗಳು.
ಜೈ ಹಿಂದ್!
ವಂದೇ ಮಾತರಂ!
ಬಿಡುಗಡೆಯಾದ ಉಷಾನ ಸ್ವಾಗತಿಸಲು 20,000 ಜನ ಬಂದರು,
ಭಾರತದ ಸ್ವಾತಂತ್ರ್ಯಕ್ಕಾಗಿ ಪ್ರಾಣತ್ಯಾಗ ಮಾಡಿದ ಅಗೋಚರ ವೀರರಿಗೆ ಈ ಚಿತ್ರ ಅಂಕಿತ.
ಲೋಹಿಯಾರನ್ನು 1944ರಲ್ಲಿ ಬ್ರಿಟಿಷರು ಲಾಹೋರ್ ಜೈಲಿನಲ್ಲಿ
ಬಂಧಿಸಿ ಹಿಂಸಿಸಿದರು.
1946ರಲ್ಲಿ ಬಿಡುಗಡೆಗೊಂಡು ಮತ್ತೆ ಸ್ವಾತಂತ್ರ್ಯ ಹೋರಾಟಕ್ಕೆ ಧುಮುಕಿದರು.
ಈ ಚಿತ್ರಕ್ಕೆ ಸ್ಪೂರ್ತಿಯಾದ ಉಷಾ ಮೆಹ್ತಾರಿಗೆ
1998ರಲ್ಲಿ ಪದ್ಮವಿಭೂಷಣ ಪಡೆದರು. 2000ದಲ್ಲಿ ಕಾಲವಾದರು.
ಆಕೆ ಎಂದೂ ರಾಜಕೀಯ ಸೇರಲಿಲ್ಲ.
ಉಪ ಶೀರ್ಷಿಕೆ ಅನುವಾದ: ಸುಜಿತ್ ವೆಂಕಟರಾಮಯ್ಯ
ಸೃಜನಶೀಲ ಮೇಲ್ವಿಚಾರಕರು ವಿವೇಕ್